text:
O vin duç bisugne di crodi in alc o in cualchidun e il minimo ch'al si puès fâ al é di crodi in sé.
In ce crodêso vualtris?
O cognós un brâf cjargniel ch'al crôt a chê madone ch'a vài, aventivie a Mandjugorie, e al và alà a preâ come nô o nin a viodi l'udinês zujâ.
Che le sô madone a vaiedi o no, ce ch'al mi dà fastidi, al é che lui al torne simpri seren e plen di voe d'invidâmi a bevi un tai invesit jó, o torni simpri cun le voe di sfogâmi cun la Juventus par no vaî sù l'Udin e gleti il gno tài par traviers.
Un di chescj dîs, o lu invidarai jó a bevi un tai. Baste ch'al vinci l'udinês. Po magari o i promet che se l'Udinês al vinç ancjemó, o larai cun lui da sô madone senó al scuen prometimi di vignî cun mé e le fie di mê madone a viodi le partide.
Daspó, se intant che jó o sbergheli e che lui al pree il goâl nol rive, al scuignarà dî un miserere semai o trai cualchi porco parcé l'arbitro a nol colabore cun nô:-) Ma intant, ch'al torne di aventilà cun le madonute puarte-furtune-fosforescent ch'al mi a prometût , o i ai zà preparât alc di dâi in cambio: Un Udinâs.
Come che lui al puarte i ocjâi, di vê un nâs di ricambio a i puès simpri siervî.
Intant ch'al sgrane il rosari, jó mi sclarís la vôs e, zence pôre di stonâ, so fracàis sul fuarce Udin achi sot o varessis di sintî ce ch'al é vignût fûr.
Fuarce Udin!  I'm out of the blog for one week.
Je prends congé une semaine.
Saró assente una settimana.
Istem nie tutai w ciągu tygodnia.
Soi fuera una semana.
30 ott 2007
29 ott 2007
I pitôrs
- Vuê o met un macèt di rôsis di mont ch'o ai piturât par chês ch'a stan al mâr o che pal moment e an di sei di besolis te spiagje de vite.
Le nestre voe di plasê a é cussí grande ch'o sin pronts à inventâ ogni dí un gnûf lengaç par ogni rôbe ch'a nus tocje di fâ. E se juste par no fâle come duç o deventin ancje esibizioniscj o scusarês le maniêre ma aé l'uniche ch'o vin par mostrâsi:-)
- Cussí, o cjatarês pitôrs ch'a piturin cul lôr sanc (Pete Doherty) e altris cun le lôr miarde (scuâsi duç chei âltris:-) ma infat, zence sherzâ, ognun di nô al varès di piturâ cun le so linfe ch'a nol bisugne confondi cun ce che il plasê nus fâs sudâ gote a gote ma ch'al é il sudôr da l'anime ch'o vin di cualchi bande e che spès o dismentín di vê.
Siché, vendi un cuâdri, al sarès come vendi un toc di nô stès. Ce sono alore chei bêz ch'a si à cuintri un dêt, un nâs, un toc di cûr ch'a si dà?
-Fin cuant che le linfe aé abondant o le stracín par fâ scaraboçs e grafitis di ogni bande, ma cuant che le linfe a si fâs rare alore a no si sà plui cemût doprâ chest cazzo di pinel o chest pinel di cazzo parcé ch'a no indé plui ni ingjustri, ni colôr, ni ispirazion ni plui nue da dî e alore a rive l'ore e mi fermi e us saludi companie:-)
Le nestre voe di plasê a é cussí grande ch'o sin pronts à inventâ ogni dí un gnûf lengaç par ogni rôbe ch'a nus tocje di fâ. E se juste par no fâle come duç o deventin ancje esibizioniscj o scusarês le maniêre ma aé l'uniche ch'o vin par mostrâsi:-)
- Cussí, o cjatarês pitôrs ch'a piturin cul lôr sanc (Pete Doherty) e altris cun le lôr miarde (scuâsi duç chei âltris:-) ma infat, zence sherzâ, ognun di nô al varès di piturâ cun le so linfe ch'a nol bisugne confondi cun ce che il plasê nus fâs sudâ gote a gote ma ch'al é il sudôr da l'anime ch'o vin di cualchi bande e che spès o dismentín di vê.
Siché, vendi un cuâdri, al sarès come vendi un toc di nô stès. Ce sono alore chei bêz ch'a si à cuintri un dêt, un nâs, un toc di cûr ch'a si dà?
-Fin cuant che le linfe aé abondant o le stracín par fâ scaraboçs e grafitis di ogni bande, ma cuant che le linfe a si fâs rare alore a no si sà plui cemût doprâ chest cazzo di pinel o chest pinel di cazzo parcé ch'a no indé plui ni ingjustri, ni colôr, ni ispirazion ni plui nue da dî e alore a rive l'ore e mi fermi e us saludi companie:-)
Scrit dal Mario Sommarti A l'ore juste: 08:42 2 commenti: Leam viers chest mesagjo
Etichetât: Pan di cjase
27 ott 2007
Il GPS ancje pal boby!
O sin in ritart. So vês di lâ di cualchi bande cumô us bisugne un GPS. Cemût? A no lu vês ancjemó ricevût in regâl? Par Nedâl o scrivês l'indirís, op, e vie, o lais indulà ch'o volês come tai films di James Bond. A son cussí precîs ch'o rivais propit sù le puarte de cjase...Cuant ch'al funzione ben! Si, come che pal moment a si dipent dai merecans, o scuignin adatâsi a ce ch'a nus dan e sa nus al tàin o pierdarin le vuere:-)
- In Russie e an a pene mandât il gnûf satellite di navigazion Glonass
. Cun tun paîs grant come il lôr, dopo vê fat la Glassnoz no ano fat il Glonass ? http://technorati.com/blogs/www.engadget.com
I rùs a indan bielzà trê tal spazi. E nô? No dîs nô furlans ma nô, nô europeos. Eh?
Ben, o no si sin ancjemó mitûts dacuardi par fâ il Galileo. Mancjance di bêz.
Figuraitsi, il 37% dal budget europeo al é spindût pai susidis ai agricoltôrs dissal Toni Blair (ch'a son dome il 5% de populazion), e il 42% al và par susidiâ lis regjons lis plui puaris. Il rest a no si sa ben ma so lais a Bordeaux o cjatarês une grande place come chê di Tienamen dute sot âghe e cosí sia... Chest matèç ch'al si clame Miroir d'eau, dome par doi mês di sorêli ad ant, al a costât 2 milions di euros e al é stât finanziât cui bês europeos come dal rest i casetons design mitûts in centro in tune des vilis plui opulentis e mancul puaris d'Europe.
Alain Jupé, il sindic, al a capît ch'al bastave nomenâ une persone che lavore dut l'an par fâ lis pratichis e puartâlis a Bruxelles e il so comun al é ancjemó plui scior di prime.
Alain Jupé, il sindic, al a capît ch'al bastave nomenâ une persone che lavore dut l'an par fâ lis pratichis e puartâlis a Bruxelles e il so comun al é ancjemó plui scior di prime.
Sa si và indenant cussí, tant che nô o stracin il timp cun Strassolt nus tornin i mongui tal gjalinâr.
A mancul ch'al sedi Strassolt ch'al strace il timp a dâlis o a no dâlis, a tornâ a dâlis, a recuperâlis, a gjustificâlis, a sacramentâlis, a fâsi maledî, benedî...
E Prodi po? No isal daûr a meti sù une leç par obleâ i talians a regjistrâ i lôrs blogs? jó o rit bielzà da un timp ch'o stoi a l'estero ma il Grillo, lui al sivule. Se varèssin di tassâlu pai coments ch'al suscite fasint polemichis di sigûr ch'al pierdarès il sivilot:-)
Alé op, fasin 'ne rime, so vignîs da me cul GPS o scuignarês puartâ une butilie. Par sore chê us cjatarai un parchegjio:-)
A mancul ch'al sedi Strassolt ch'al strace il timp a dâlis o a no dâlis, a tornâ a dâlis, a recuperâlis, a gjustificâlis, a sacramentâlis, a fâsi maledî, benedî...
E Prodi po? No isal daûr a meti sù une leç par obleâ i talians a regjistrâ i lôrs blogs? jó o rit bielzà da un timp ch'o stoi a l'estero ma il Grillo, lui al sivule. Se varèssin di tassâlu pai coments ch'al suscite fasint polemichis di sigûr ch'al pierdarès il sivilot:-)
Alé op, fasin 'ne rime, so vignîs da me cul GPS o scuignarês puartâ une butilie. Par sore chê us cjatarai un parchegjio:-)
Scrit dal Mario Sommarti A l'ore juste: 16:22 2 commenti: Leam viers chest mesagjo
Etichetât: furlanadis
25 ott 2007
Us impensaiso chê di Bill Clinton ch'al diseve cun le man sul cûr indignât: -No ai mai fat sès cun chê femine.
Daspó, o savin ch'al contave balis e savintlu, francamenti chê di Strassoldo a nus somee juste un scherzo di asilo nido, daspó, so pensin ae considerazion dal pape viers Pinochet a nus somee ch'o vin dut dismenteât.
Invesit no. Chê dal 11/09, a nus reste tal cjâf. Ce in d'îsal di vêr e ce ind'îsal di monadis? Ben, justamenti, Sul blog di Kevin http://bartoy.blogspot.com/ , un merecan cun vons furlans, le cjacarade a ere lade sul 11/9. Cul gno inglês facil come il gno gjave strops furlan, vé achi ce ch'o i ai dite:
Hmm, What serious questions to laugh. I'm sure that some jokes on the same subject would be nice to cry too. Lets have a look:
Giuliani sounds to me like my uncle. Not really an uncle Sam from America, just a parent who comes from the same region: Carnia in Friuli.
Some friulians are still called giuliani or "zulians" in the local language because the real name of the region is Friuli Venezia Giulia.
There is a mountain named La Creta forada ( the bored ridge ) which has a round hole near the top. Let say that one side of the mountain there are Zulianis and on the other one there are Giulianis.
I mean that they are similar with a little difference:-)
Since many centuries both of them they are looking at the same hole on the ridge but in one valley they believe in one legend and in the other one they believe in another story.
It's funny to find comparaisons like that but lets go on. In one valley (Val Pesarina) they are speaking with a tipical accent where they always use to finish the ends of the words with an A. For example they say Aga, Biela (Water, beautiful) while in the other valey (Rigolato) they finish all the words with an O and say Ago, Bielo...
How can they believe in the same things? Impossible.
That's the reason why they don't believe in the same holes. Like me. Who did it? How happened? How?
I'm coming from the Pesarina valley:-)
There is plenty of other valleys in Friuli where people can't trust each others and use to finish their words with others vowels like i or E and so the diffences can be: Cjasis and Cjases istead of Cjasas or Cjasos (Houses).
What is funny, is that this differences start sometimes from one family to another in the same village or on the other side of the street. That's probably one of the reasons why, there are more friulians around the world than in Friuli:-)
Sicily, where they use to put a U instead of a O. It's like in Sardinia but dont say that to them, they can be offended:-)
And you, what kind of accent do you have?:-)
Romans and nopolitans use to put a B instead of a P and a G instead of a C and this, even when they speak another language. Russians they use to put an A instead of an O and a G instead of an H. That's the reason why in the Volga valley which are normal for us, for russians they are different and Stalin, a Georgian, persecuted them.
Hallo, the palice? Dont' say police over there. You can be put in jail before they answer:-)
And if the reason why spanish speakers has troubles in south America would be just because they can't put a V like in Victory instead of putting a damn B like they do everytime?:-)
So, what? For or against Giuliani?
I never have had sexual relations with that woman, said Bill Clinton very serious to the judge. We are still laughin about his indignation but it was looking like a small lie. One of those lies that we, one day or another, can do too, whatever the accent we could have when we lie:-)
- But, what there is behind the twin towers?
Please apologize my accent:-)
No sai ma o ai l'impression ch'o vês capît dut. Come me:-)
Il Clinton cul sax a é une sculture animade ch'o ai fat par un museo. Nissun fin cumó mi a ordenât Bush:-)
22 ott 2007
Sul nêri e sul blanc al puès sucedi di dut. I colôrs a si viodin miôr, a son plui vîfs e no son influenzâts parcé che il blanc e il nêri a son colôrs neutros. O scuignivi scielgji il nêri e 'l blanc par vie dal udinês. Il disèn al mi é vignût fûr cussí cun le tastiêre ch'a spandève lis notis in blanc. Alore il font de pagjine al veve di sei nêri come un scûr sgabuzin da emplâ di rôbe vecje e gnove ma scrite, piturade, scolpide, sunade, cjantade e insome... furlanade in dutis lis manièris pusibils. Par chest al si clame Furlanâr. Par ch'al suni come fogolâr, par chal rimi come a un seglâr e indulà che la T di un Furlanart a si é brusade tal fùc e studade in te âghe.Vino di scometi che achi al sucedarà alc di duç i colôrs? Sa nol sucedès nuje, lait sul forum di Fuarce Udin http://fuarceudin.com/forum/
Glossari Furlan
Furlanâ = Cjacarâ di dut e di nuje ma par furlan criticant dut ce ch'a nol é furlan
e vantant dut ce ch'al é furlan Esempli: Un furlanist al furlane, doi furlaniscj e furlanin, ecc. ecc.
Variazion: Furlanetâ. Si dopre dome cun le scove. Plui serio e da adotâ: Furlanâ = Cjacarâ furlan
Talianâ = Cjacarâ talian...E vien indenant.
Furlanâr = Sgabuzin enfre il fogolâr e il seglâr par ficjâ dentri ad arte dut ce cha si brûse di une bande e si nee o si dinee di che âltre.
Furlanists = Furlan novel ch'al spere di ben invecjâ. Dutcâs:
Da bevi zence esagerâ.
Furlanadis = Rôbis detis e fatis par furlan par ficjâ tal furlanâr
Furlanel = Peraule simpatiche par no disi Ca**o o Bi**e in presince des mulis o de mularie.Si dîs ancje Furlanin, Furlanet e Furlanut prime ch'al deventi furlanon o furlanot:-)
Ma sa nol tire al devente furlanuie:-o
Furlanèle = Da doprâ cun delicatece invesit di frice. Par esempli, a no si dîs:
-Dami le furlanele senó cji mangji le coradele... Ma se a sà di caramele e no sà di scaraboç al
é miôr di no pierdi timp a fâ rimis:-)
Furlanûl = Gjergo inventât dai furlanôi par no dî cûl, didaûr, sentadin, vie de cache e vie vie.
Furlanôli = Il gnûf gay furlan.
Furlanocje = Altri gjergo di furlanôi ma adotât par duç e da no dismenteâ pe prosime vôlte ch'a us sucêt di fâ le domande in public s'al é question di bocje e di pompin.
Il nuovo Pirona: Ioii ce buine furlanocje!
Il vecjo Nazzi : Ce furlane imbocje-ca**i!
Pre Toni Beline: Ego te assolvo...
Pre toni Merlot: E che non t'induca in tentazio o o ne!
http://www.cfl2000.net : Nessun lemma trovato.
Infurlanament = Vôs dal verp infurlanâ ma doprât ancje par ficjâ, indotrinâ, freâ, taconâ...
Ah si?
Taconâ = Vecje espression par dî "Bati il tac in doi" che daspó
il 69 (Par fuarce!) a si puès bati ancje in trê o cuatri ma s'al in d'é masse compagnie a devente Furlanórie o Furlanie.
Etimologjie: Tac, come Sí in polac cuant ch'al é sigûrs ch'a nol é nó e dal irlandês O No cuan ch'al é sigûr ch'al sarà sí, che, pronunciât a la merecane al é deventât Ouuh naouuu par alternâ al oh yeahhh tai films di botta e risposta.
Furlanisazion = Peraule doprade le prime vôlte da Pasolin dopo ch'al ere muart e cjatade sul web prime di fâ chest sito par dî la mê.
Le furlane = Il bal plui popolâr in Europe tal 17im daspó che i venezians a le vevin adotade in duç i lôr bài. Ancje Balie. Fin prime de vuere lis talianis de borghesie a dopravin une
furlane come balie par alatâ i lôrs fruts. Tant ch'a vevin làt a vevin furlanetis.
Cumó che lis mulis a tachin a cjapâ le pilule a 14 ains e che i mui a imparin a doprâ il preservatîf a scuele, a no si romp plui lis scjatulis dal lat monopolizât enfrevie da Nestlé.
Furlanetis = Cualchi vôlte plui garbât ch'a disi tetis. Espression par dî che un al ûl masse: -A no tu puès vê le stesse man te furlanêle e tes furlanetis. ..Sa tu lis âs zà tas mans,a tu sês bielzà ispirât alore tâs, tâs, tâs!
So vês chê di zontant une no stait vê pôre:-)
e vantant dut ce ch'al é furlan Esempli: Un furlanist al furlane, doi furlaniscj e furlanin, ecc. ecc.
Variazion: Furlanetâ. Si dopre dome cun le scove. Plui serio e da adotâ: Furlanâ = Cjacarâ furlan
Talianâ = Cjacarâ talian...E vien indenant.
Furlanâr = Sgabuzin enfre il fogolâr e il seglâr par ficjâ dentri ad arte dut ce cha si brûse di une bande e si nee o si dinee di che âltre.
Furlanists = Furlan novel ch'al spere di ben invecjâ. Dutcâs:
Da bevi zence esagerâ.
Furlanadis = Rôbis detis e fatis par furlan par ficjâ tal furlanâr
Furlanel = Peraule simpatiche par no disi Ca**o o Bi**e in presince des mulis o de mularie.Si dîs ancje Furlanin, Furlanet e Furlanut prime ch'al deventi furlanon o furlanot:-)
Ma sa nol tire al devente furlanuie:-o
Furlanèle = Da doprâ cun delicatece invesit di frice. Par esempli, a no si dîs:
-Dami le furlanele senó cji mangji le coradele... Ma se a sà di caramele e no sà di scaraboç al
é miôr di no pierdi timp a fâ rimis:-)
Furlanûl = Gjergo inventât dai furlanôi par no dî cûl, didaûr, sentadin, vie de cache e vie vie.
Furlanôli = Il gnûf gay furlan.
Furlanocje = Altri gjergo di furlanôi ma adotât par duç e da no dismenteâ pe prosime vôlte ch'a us sucêt di fâ le domande in public s'al é question di bocje e di pompin.
Il nuovo Pirona: Ioii ce buine furlanocje!
Il vecjo Nazzi : Ce furlane imbocje-ca**i!
Pre Toni Beline: Ego te assolvo...
Pre toni Merlot: E che non t'induca in tentazio o o ne!
http://www.cfl2000.net : Nessun lemma trovato.
Infurlanament = Vôs dal verp infurlanâ ma doprât ancje par ficjâ, indotrinâ, freâ, taconâ...
Ah si?
Taconâ = Vecje espression par dî "Bati il tac in doi" che daspó
il 69 (Par fuarce!) a si puès bati ancje in trê o cuatri ma s'al in d'é masse compagnie a devente Furlanórie o Furlanie.
Etimologjie: Tac, come Sí in polac cuant ch'al é sigûrs ch'a nol é nó e dal irlandês O No cuan ch'al é sigûr ch'al sarà sí, che, pronunciât a la merecane al é deventât Ouuh naouuu par alternâ al oh yeahhh tai films di botta e risposta.
Furlanisazion = Peraule doprade le prime vôlte da Pasolin dopo ch'al ere muart e cjatade sul web prime di fâ chest sito par dî la mê.
Le furlane = Il bal plui popolâr in Europe tal 17im daspó che i venezians a le vevin adotade in duç i lôr bài. Ancje Balie. Fin prime de vuere lis talianis de borghesie a dopravin une
furlane come balie par alatâ i lôrs fruts. Tant ch'a vevin làt a vevin furlanetis.
Cumó che lis mulis a tachin a cjapâ le pilule a 14 ains e che i mui a imparin a doprâ il preservatîf a scuele, a no si romp plui lis scjatulis dal lat monopolizât enfrevie da Nestlé.
Furlanetis = Cualchi vôlte plui garbât ch'a disi tetis. Espression par dî che un al ûl masse: -A no tu puès vê le stesse man te furlanêle e tes furlanetis. ..Sa tu lis âs zà tas mans,a tu sês bielzà ispirât alore tâs, tâs, tâs!
So vês chê di zontant une no stait vê pôre:-)
Scrit dal Mario Sommarti A l'ore juste: 15:52 3 commenti: Leam viers chest mesagjo
Etichetât: Cjançonetari, furlanari, Glossari, Rimari
To caw or not Tocai ?
Insome al é inutil sberghelâ, chê dal Tocai no nus é lade propit cussí mâl. Cuant ch'o savin tros tocais ch'a in d'é in tal mont al ere ore di gambiâ par che 'l nestri a nol sedi sgambiât par un'âltri. Jó, che il furlan da mé no lu cjati, o scuignivi adatâmi cul tocai bulgar (Avonde bon e dome 4 euros), o senó cul tocai australian (Juste bon par provâ a 6 euros) o argentin (plui simpatic parce che forsit tirât sù da furlans ma a 7€) o cilen (Cun tun retrogust di Pinochet a 7 ancje chel) o ben californian a 8€ par vie che le famee Gallo cumó che a comprât l'Antinori toscan al fâs i prêsits ch'al ûl) spietant di tirâ fûr il Tokai da l'Alaska:-)
Nue, il tocai furlan al bisugne bevilu sul puest senó nuje. Come i fîchs al bisugne mangjâiu sul arbul senó a van di mâl, o mi disarês... E i furlans, al si disarès ch'a fasin cussí: A lu bevin dut lôr. Guai a esportâlu. Sino mats?
Daspó, cumó che il nestri tocai al si clamarà Friulano (Ce pôc geniâl!) o varèssin di fâ le domande par che duç chei âltris e fasedin compagnj. Cussí o varin il Bulgaro magari cul bacillus bulgarus dal yogurt:-), l' Australian (Che nissun al viodarà 'ne difarence) l'Argentin,che cul verdicchio e il verdolin e il paglierin al starà ben cul cilen e il Californian cuâl ch'al sêti il so colôr.
Ma alore ce fâ dal Cabernet e dal Merlot? Dopo vê "tocaiât" achi e là, o ai smerlotât e cabernetât e vé achi in te foto ce ch'o ai bielzà cjatât...O scuignarai ancjemó scombati prime di vê fat il gîr zence confondi lis etichetis...
Daspó, cumó che il nestri tocai al si clamarà Friulano (Ce pôc geniâl!) o varèssin di fâ le domande par che duç chei âltris e fasedin compagnj. Cussí o varin il Bulgaro magari cul bacillus bulgarus dal yogurt:-), l' Australian (Che nissun al viodarà 'ne difarence) l'Argentin,che cul verdicchio e il verdolin e il paglierin al starà ben cul cilen e il Californian cuâl ch'al sêti il so colôr.
Ma alore ce fâ dal Cabernet e dal Merlot? Dopo vê "tocaiât" achi e là, o ai smerlotât e cabernetât e vé achi in te foto ce ch'o ai bielzà cjatât...O scuignarai ancjemó scombati prime di vê fat il gîr zence confondi lis etichetis...
21 ott 2007
E se al sucedès in Friûl ?
Se enfre chei che cjacarin todesc, slâf, furlan, cjargnel e triestin al sucedès ce ch'al sta sucedint in Belgjo al sarès veramenti la fin. Il Belgjio ch'al é fat di nerlandofonos, gjermanofonos e francofonos al si cjacare bielzà inglês cun tun frac di lôr ma , da plui di trente agns, i disturbos di nazionalitât fiamingos a fasi tremâ i governos.
Un tic come da nô ch'o le vin cui triestins o i cjargnei ma in plui fuart. I sciors di vuê, ch'a erin i puars di iar cumó e alcin le creste e volarèssin scindilâsi pa lôr cont. Ben che le magjoranze a no sêti dacuardi, a son chei scalmanâts ch'a sburtin e a sburtin fintramai da un piès. Cussíché, a son plui di trê mês che il paîs al và indenant zence governo. Francamenti, cun l'Europe ch'a si ingrandís simpri di plui al si disarès che lis regjons a si svéint e a volarèssin vê plui di autonomie. No erial bielzà sucedût in Cjargne trê agns fa? Par furtune a nol é sucedût ancje se le Cjargne d'in chêl ant e à fat le so bandiêre. A chest proposit, in dut il Belgjo al si viôt bandiêris nazionâls svintulâ pai balcons. Nol é che le squâdre nazionâl a vêti vinçût une partide a son chei Belgas ch'a no vuelin le separazion.
Chiste simpatie pe lôr bandiêre a mi a dât le idee par gambiâ le façade de cjase metint sul balcon le mê fantasie. No pensavi ch'al vès vût cussí tant succès. O soi passât tal gjornâl locâl e te television nazionâl in te stesse setemane. Il biel al é che il plui belga di duç i belgas al é un furlan:-)
Le setemane ch'a ven o sarai a Udin. O cîr une cjase par decorâ une façade:-) Intant o met une acuile sul cûr...
Iscriviti a: Post (Atom)


c: text/html

text:
Essi musiciscj furlans e i vivi de musiche in Friûl al é come lâ tal cesso e tirâ le cjadene prime di scomençâ a fâle ma a si si adate.Jenfri le cjançon furlane e chê in talian, al é da un piès che le difarence a é stade fate ma mi domandi istès s'al esist ancjemó cualchi furlan dûr e pûr par podê dî, no sai, amancul une blestemute cuant che l'udinês al vinc stant al fat che par talian al a zà blestemât cuant che l'Udinês al veve pierdût.
Il fat al é che l'Udinês a Nedâl al ere il cuart in classifiche e, no sai, al si puedarès ancje dî un dio bono di ciscostanze, un gjude sporco di meravee, un purcite miserie di incredul, un sonoro và caghe o un diret tal barbuç al qui es in cieli indulà ch'al si sà a no ridin mai di plui di ce ch'a ridevin cuant ch'a erin in terrae:-)
Chest lunc preliminari dome par infilâmi dentri tal soccer song.
Ce îsal? Sa si lu domande a un Ultra e super tifôs lui al t'in cjante un toc subite. Al é un toc di musiche fat cun tune melodie popolâr ma cun lis pearulis fatis dai tifôs par cjantâ tal stadio. Un pôc come lis cjantis baronis par cjantâ in casin e adotadis pai students il dí de sborniea scuele. Il repertori al é une vôre impuartant e spès rinovât. Insome i soccer songs e saressin chei cjants tribâi ch'a usavin di fâ prime di lâ in vuere i indians dome che achi al é juste par vê un goal, o un gôl, o une rêt o ce sacrament ch'a si ûl, baste ch'al entri:-)
Il spirit furlan, ch'al é simpri stât tinzût d'ironie o di bon umôr al é stât ancje spès scjafoât e mâl gletût pal vissin di cjase gjelôs. Saresial alore pusibil di viodilu trasparî ancje tar chestis cjançons da stadio? O no crôt, parcé ch'a no durin mai plui di cualchi misure e lis peraulis a son fatis par cridâ e a nol si puès cridâ masse zenze vê bisugne di bagnâ il gargat, alore nue ironie e nue umorism. Le vuere aé une rôbe serie e svirgulâ alc a la Pizzul, al é juste il massim ch'al si puès fâ. Dut câs o ai cirût di tignî cont di chescj parametros par fâ il video clip achi dongje.
L'Udin al é pal moment il cuart in classifiche. Nue mâl. Fuarce Udin E auguris par ducj.

robotstxt: allowed

filter: keep


text:
il garoful salvadi al
fâs rosse le aghe dal sfuei …
fintant che l’Istât al
cessarà il so miracul: compagn che lis feminis e plein lis lôr cotulis, o i
predis e metint vie ducj i simbui, cuant che il sacrament al è distrigât …
(Emily Dickinson,
1830-1886)
***
fetis di fieste di muardi daurman, cence cualchi fastidi: jenfri ferbint, cuant che ogni dì al somee di vacance. i sparagns un sù l’altri, dâts al cramar de Basse e po
ducj intun a gjoldi le angurie. madure. ridint, ma di gust, ancje cence parcè:
se no chel di esisti. se no le sorprese di baticûrs in zermoi. di zuiâ in
preludi al doman colm di insiums: che ognidun al à in olme.
… e lis frutis ?
jo chês frutis les ai inmò intai voi: gaiarinis e claris
come tantis cisilis. e tant che cisilis non savarès plui clamâlis par non. al
infûr di ‘Sesùte che non à dite mai nuie, deventant nome rosse. e Rinùte che e
rideve di cûr, tal parâsi des mans lizeris e legris, svoladiis tal zuc,
slungjadis curiosis tor chês formis tarondis ... boes, sù po!... stait fers …
magjie di seradis d’istât, sul cuel in face a la glesie, a
gjondâ di bocons di esistence: smorseâ l’avignì puartant vie rideçs. e cirint
ogni tant une cise, a parâsi: lôr di une bande, sot vie. e nô di chê altre, vosant:
par un dasi valôr. i masclis si sa e son simpri indaûr in stagjon. iludintsi
par là, di sfrancjâsi a peraulis.
ju ai pierdûts ducj di viste chei timps, cui amis e lis
spietis. o soi lât vie lontan, intal plen de stagjon: inte grande citât, no
savint di nissun. cence orts ni profums, si no chei dai marcjâts. no ai
cjatadis ‘Sesùtis, e chi lis Rinùtis no ridin di cûr, lant di corse al parcè. cemût
fâ: lâ indenant. smenteâ. par fortune, il confâ, no mi è mai mancjât. il padin
lu ai cjatât: no domandi di miôr. di stes ogni istât mi fermi a cjalâ i bancons
des anguriis. … ma e son come cocis! smavidis, lungjis. o ai provât a comprant
cualchi volte: ma ai fruts no ur leve « e
an masse seputis li ator: parcè, disistu … » o pues dîus di sigûr, che al è
just tal lôr estri …
e jo di sigûr volarès cjatâ fûr chel plasè di cerçâ, in dut gust
e inocence e cul stes baticûr, une fete di vite a leâ il cuarp cu l’anime.
amant ogni istant cun mans che trimulin, lavris in sfese e voi ingropâts: in
dute sorprese.
... po no si è mai contents!
dal Passadôr


text:
dimarts, de desembre 30, 2008
Vilie dal ultin dal an
al è un grum che no scrivi, no sai, se al è parcè che no mi ven voie o parcè che nol sucêt nuie o parcè che al è cussì e bon... o ai scomençât cui gnûfs cors, e fat ancje un esam, 27, al jere a vonde facil ma al è simpri un di mancul...cumò sperin di fâ ancjemò un a zenâr... po il tierç mi lu tigni di fâ cun calme.. il probleme al è che cumò cuasi ogni esam al il so progjet e progjet = piardi une vore di timp = no tu rivis a stâi daûr. i argoments a son plui interessants ma al è un casin instes... bohh.... cu la cjase cumò mi soi apene sistemât e stoi za pensant che a setembar se mi cjapin pal erasmus o ai di molâ dut e partî... però se un no si môf cumò no si môf plui, se soi scjinfon cumò, tra dîs agns al sarà di sigûr piês... però o ai di lâ parcè che ancje se vie no fasarai tancj esams e je la esperience che conte... e poi o speri simpri di podê restâ .... viodin intant i puescj che o meti, a son 2 pussibii mi pâr, mi sta tentant la Spagne, ancje percè che la medie atuâl e je alte (27 diviso 1 = 27!) però ai di pensâi su.... doman al finìs ancje il 2008, ae fin un an a vonde bon, alti e bassi, come che mi à dit il prof al esam, ma soi lât in Olande, mi soi laureât, mi soi divertût, podeve lâ piês. O speravi doman di sere di fâ fieste cuntune persone, ma no podarà vignî. E soi avilît di une bande e content di chê altre... cuasi plui content, e chist al è un brut segno... po ben, last minute, New Year's Eve in Bologna, a saran un pôcs di amîs, i bevarai sù par dismenteâ... vonde seis mentâls par chist an
Subscriure's a: Comentaris del missatge (Atom)


text:
Benvignûts
La Lavagne Plurilengâl e je une rêt di istituzions scolastichis e culturâls furlanis
che si impegnin pe promozion dal plurilinguisim e la tutele de lenghe furlane
intune prospetive multiculturâl e europeane.
Chest al è il sît istituzionâl de rêt. Achì si puedin cjatâ dutis lis notiziis
relativis aes nestris ativitâts.
- Societât Sientifiche e Tecnologjiche Furlane
- Universitât Ca' Foscari - Vignesie
- Pädagogische Hochschule Kärnten
- Universitât dal Friûl
- USR-FVG
- Istitût di istruzion superiôr Stringher - Udin
- Liceu sientific Marinelli - Udin
- Istitût di istruzion superiôr Malignani - Udin
- Istitût di istruzion superiôr Mattei - Tisane
- Istitût di istruzion superiôr Magrini/Marchetti - Glemone
- Liceu Percoto - Udin
Agjende
Cjale dut il calendari des ativitâts de rêt.


text:
Nol à sens vivi
di bessoi se no tu ti gjoldis la vasche.
Judite lu pense
ogni volte, cuant che e poie la bire glaçade sul ôr, un moment prin di vierzi
la aghe bulint. Cuant che e torne, crote, la sbrume e fâs sù culinis di
bufulis. Ogni tant rivin parfin a tocjâ lis piastrelis.
Chê usance e
innee la strache, fin cuant che, une sere, si dismentee il savon di bagn e lu
cjateI.
Un forme
blancje, smavide. Somee a lis marculis dal lat che al magle il cafè.
Ma chi si rive
adore a dicerni voi, braçs, un cuarp di ondis e spirâls. Inmagade, e pense a
zûcs di lûs, tarlupulis… ma la presince invezia e rispuind, i rît, e va in
bande cuant che jê si fâs fûr. E fâs muse di vaî, cuant che e va jù pal scaric,
ma e torne simpri, parince mugnestre sul pêl de aghe ferme.
Une sere Judite
e cjate il coraç par tocjâle: une svuacarade, adalt.
E vuiche, cuant
che la viôt, lichignote e sgargaiose, grampade tal sofit. Si spaurissin in doi.
La creature,
discuvierte, e salte vie cun violente, interoride. Un davoi, schlipignadis…
Chê pacjarele e
scjampe vie, verzelade di ros… inte aghe, sdrumâts, doi dincj e van sot planc a
planc.


text:
lunedì 11 dicembre 2017
Une gnot tal ospedâl
4 coments:
-
-
Po sii Galiano,chês cenes "furlanes"che puartin a lambicasi dongje lambics di dut altri gjenar.Olsarès batiâ cheste conte,fie de sante mari veretât. Lussian
- 11/12/17, 15:22
-
-
Galliano tu mi fasis avilî parcè che o fâs dispès ancje jo ca vie in Piemont di chês "furlanes" li cul stes menù di Basili. Fin cumò o simpri pissât clâr ancje bevint merlot... un miracul .. sperin di lâ indenant ben simpri tal clâr, Bepi
- 11/12/17, 23:07
- Galliano ha detto...
-
Lussian, intant graciis pal to coment, al fâs dome ben riceviju.
Bisugnarès tignî di cont che a ciertis etats al sarès salutâr che par mangjâ di mancul, si dovarès meti lis pitancis in plats plui piçui (cence ripeti, ben sintiint), e fâ funzionâ plui il cjâf che il stomi.
Ti auguri Buinis Fiestis e un 2018 cun gnovis contis.
- 17/12/17, 18:42
- Galliano ha detto...
-
Mandi Bepi, no jere mê intenzion avilîti, si viôt propit che Basili al è lât fûr di scuare.
Oltri che augurâti Buinis Fiestis, ti auguri ancje che il... miracul al ledi indevant come simpri.
Graciis des tôs peraulis.
Stami ben e Bon An 2018.
- 17/12/17, 18:52


text:
Cuatri partidis e cuatri sconfitis. Dopo des “luci a San Siro” dai cuarts di finâl di Cope Italie al torne il scûr plui scûr dal campionât, là che la situazion si fâs simpri plui grivie.
A Parma l’Udin al à a ce fâ cuntune scuadre in salût, ecuilibrade e vivarose, e al patìs dal prin al ultin minût e soredut inte prime frazion. Ma no je dome la diference jenfri i emilians e il Milan zombie di miercus passât: e je soredut la diference tra l’Udin di chê altre sere e chê dal Tardini.
La scuadre di Donadoni si fâs sburtâ indenant di Cassano, Parolo e Amauri; chê di Guidolin no rive a jessi avonde combative e tal moment che e rive a metisi a scuare e cjape il gol che al marche la supremazie teritoriâl dai parons di cjase e al torne a mandâ a patràs i blancs e neris, che dome tal secont timp a provin a alçâ il cjâf ma nol è avonde.
Brkič si scjalde lis mans za sul imprin de gare, cu lis conclusions di Gargano e Acquah. Plui indenant la pression de scuadre emiliane e continue a fâsi sintî, ancje se no si concretize in conclusions. Il gol al rive suntune iniziative di Cassano, che al partìs su la corsie di mandrete e al met tal mieç par Amauri: Brkič al jes ma al sbat cuintri di Heurtaux e cussì il brasilian al rive a butâle in puarte cence fastidis.
Tal secont timp l’Udin al prove a fâ alc di plui, ma Muriel al è une fantasime e Nico Lopez al rive des bandis di Mirante dome intune ocasion e la musiche no cambie cuant a che a jentrin Maicosuel e Di Natale. Di chê altre bande i aversaris, dongje di difindis ben, a rispuindin in cuintripît e a riscjin di fâi ancjemo mâl al Udin cun Biabiany e cu la matricule Mauri. Mancul mâl che Brkič al ten bot.
Cussì la partide e finìs, la zone pericul e je simpri a trê ponts e la prossime partide cul Bologne e devente une sorte di dispate. Al è cui che si lamente che a son masse zuiadôrs forescj – ducj i totolârs di domenie – e che no rivin a capîsi e a zuiâ, stant che a somein plui atents viers des indicazions dai procuradôrs e des sirenis dal marcjât che di ce che ur domande il mister. Ce che al è sigûr al è che dome in cualchi moment a rivin a fevelâ la lenghe dal balon. Sperìn che ur vegnin dadis ripetizions vie pe setemane e che la scuadre e torni a jessi chê che si à viodude in Cope Italie o in campionât cuintri di Napoli, Juve e Fiorentine. Se no je cussì, i ponts di distance dal foran no saran plui trê.


text:
Al jere dut cjapât de emozion Jan, joibe di sere: a nol finive plui di fâ domandis a Odilo su ce ch’al varès viodût di uciei e di bestiis a Gradiscje. Si capive ben che i tignive un grum parcè che nol saveve nancje ce ch’e je une fiere. Al ubidive al prin colp a dut chel ch’al diseve Odilo cence “ma” e cence discuti! Ancje in machine a si preocupave su cetante strade che e restave ancjemò di fâ.
Cuant ch’o sin rivâts o vevin ducj trê un pôc di frêt cun chês cuatri gotis di ploie ch'a vignivin jù.
Al saveve che il nono al varès cirût dai ucieluts piçui par metiju inte scjaipule dongje cjase, fate sù par un cubie di rusignûi gjaponês ma restade un grum di timp vueide par vie che a costuçin bei bêçs. Cumò però il nono al jere stuf di viodile vueide e plene di jerbe (che o gjavi jo, ma nol vûl disi nuie) e vie in zîr pai bancuts jenfri scjaipulis cun uciei di cetantis cualitâts. “Odilo âstu di cjoli chel biel pampagal a chi?” No, lu ài za vût... Zire che ti zire o sin rivâts dongje di un ch’al veve insets e li al piçul i tremave parfin la vôs cuant che i diseve a Odilo di cjalâ intes scjatulis chês bestiis che a someavin propit dai stecs. Cheste dai insets e je la sô passion plui grande in chest moment e al zire come un sienziât intal so zardin e ancje chi di noaltris cun tra i dêts simpri alc cu la tele di ragn o paveis o zupets o ce dal diaul che al rive a tirâ fûr di ogni cjanton. Intune butilie vueide di plastiche une biele manade di insets stecs, intune altre un inset fuee cu la code riçade par sù come un sgarpion: al jere il so mont tant desiderât e cumò lu veve!
Il siôr ch’al vendeve al à dât un grum di informazions su ce fâ e cuant fâlu ma jo o pensavi che lui nol scoltàs, emozionât come ch’al jere di vêju ducj par lui. Par ubidience dopo al vignive daûr di noaltris doi, domandant cun vosute di mêl cuant che o saressin tornâts a cjase. Ancje Odilo a ‘nd à cjolt uns cuatri ucieluts piçui e cussì dopo vê viodût ancje falcuts, animâi di zoo, animâi di curtîl plen di frêt ma ben strentis lis butiliis tes mans, nol viodeve l’ore di rivâ a cjase.
Mangjâ in premure par viodi cemût che Odilo i parecjave il tierari par lis creaturis: un acuari, residuât di une passion di cetancj agns indaûr, al è deventât la cjase pai i insets stec cuntun biel grum di fueis di baraçs par la lôr fan. Però nol podeve puartà l’acuari a cjase a Sant Andrât e nancje pensâsi di lâ a cjase cence almancul une creature! Intun bocon di vâs di veri al è finût il preziôs inset fuee ch’al manezave come chei par television! Come une metraie a cjase al contave a mulin dut chel ch’al veve viodût e mi soi inacuarte che al veve memoreât peraule par peraule chel ch’al veve dît il siôr ch’al veve vendût i insets! Branduardi al cjantarès “Alla fiera dell’est per due soldi mio padre comprò..” ma Jan al cjante: “ “Inte fiere di Gradiscje (nono) Odilo a mi comprà insets che mi plasononin (par dîle come ch’a disin a Çarvignan).
di Barbara Battel


text:
Tal domo di Codroip, a mieze glesie a man çampe, al è un altâr cuntun Crist in crôs dut di ebani, miôr cognossût come il Crist neri.
Chest Crist al compagnave i condanâts cuant che a passavin il Puint dai Suspîrs par lâ tai Plomps a Vignesie, li che a fasevin une brute fin.
Secui indaûr, l’ultin Doge di Vignesie, Daniele Manin, che al veve une cjasute a Passarian, lu regale ae parochie di Codroip, che lu ten une vore di cont e i fâs ancje un altâr.
Plui di cent agns fa, une Istât a Codroip al e un sut di no visâsi a memorie di om. Son plui di trê mês che a no cole une gote di aghe e la campagne e je dute brusade. La puare int, che par plui e vîf cu le agriculture, e je disperade; se la tiere a no bute, plui di cualchidun al morarà di fan.
Si decît di lâ a tabaiâ cul bonsignôr, par viodi se a si pues fâ alc. Lui al dîs ch’al è un cjastì di Diu pa la tristerie de int, ma i contadins i fâsin presint che i frutins che a moraràn di fan, ce pecjâts puedino vê fat? Par contentâju il bonsignôr ur promet che domenie dopomisdì si fasarà une procession, ”Puartarìn il Crist neri” al dîs, ma nol è masse convint sul risultât.
Tal fresc de ostarie, Gusto il sensâr al bêf il so taiut di neri. Gusto al e un maldevot e mangjepredis di prime categorie e al è di une cjativerie uniche. A disin che cuant che sarà le sô ore, nancje il diaul al volarà vêlu, parcè che di sigûr al larà a meti malepâs ancje là jù. Pal mistîr che al fâs, al frecuente cetants marcjâts e ostarîs e al bêf une vore. Cuant che al rive a cjase bevût, se Tunine le sô femine, e olse a dî alc, di sigûr a son botis di vueli sant. Tunine, puare, si viôt dispès dute macolade e jê e dîs simpri che e je colade pes scjalis, ma nissun i crôt.
De puarte vierte, Gusto al viôt dute che sdrume di int, vignî fûr de glesie e i domande a l’ostîr “Dulà vadie dute che int cun cheste canicule, invessit di stâ a cjase tal fresc?”.
“A van in procession cul Crist neri, par fa vignî la ploie” al fâs lui. “Puare int” al fâs Gusto “Ce puedial fâ un toc di len. Al plovarà cuant che al varà di plovi. Che al timp e al cûl, no si comande!”. E al pare jù il so taj.
In procession e je tante di chê int che il cjâf dal corteu al è bielzà rivât a mieç borc grant, cuant che i ultins a jessin de glesie. Le int e pree e e cjante cun dute la vôs che e à tal cuel. Da cjâf lis feminis e van cun “Noi vogliam Diiio, cheee nooostro paaadre….” E da pît i oms cun “Besteeeemie mai piùùù, son taaanti corteeelli al cuooor di Gjesuuu…”.
Poben, e sarà stade la fede o ancje l’interès che dut chel vosarili al rive ni vore adalt, e Diu, mot a compassion, ur mole la aghe. In doi minûts il cîl si fâs scûr e nûi neris a si fasin sù a balons. Forsit ur mole masse e forsit i reste in man il rubinet, ven a stai che a si vierzin lis cataratis e e ven jù il diluvi.
Il bonsignôr cul Crist neri e dut il predessam al rive, a pene in timp, a parâsi sot di un puartic. La int e côr di dutis lis bandis, cirint di lâ a sotet; nissun al veve puartât la ombrene. Pes stradis e cor tante di chê aghe, che e rive a lis canolis. Cui zigant al miracul, cui preant e cui porconant, par vie che al è belzà strafont, la procession si disfe.
Gusto, ancjemò scaturît a viodi dut chel davoi, si volte viers l’ostîr, restât cence peraulis, e cun muse maraveade, i scjampe: “Però! Bulo chel Crist neri” e al pare jù un altri tai.
di Pauli Jacuss (IV3IAN)


text:
L’Udin al ten bot denant di une buine Atalanta e, cun snait, cun cinisim e cuntun tic di fortune, al rive a vinci e a puartâ a cjase trê ponts impuartantons.
A Bergamo la scuadre di balon furlane si difint cun plui sintiment e atenzion che in altris ocasions, si zove di une altre zornadone di Karnezis tra i pâi, e spude balins tal mieç dal cjamp e finalmentri e cjate indenant un bon Zapata.
Al è propit l’atacant colombian il zuiadôr che al segne il prin gol de partide, juste ae fin dal prin timp. La segnadure dal Udin e rive dopo di cuarantecinc minûts di superioritât di zûc de bande dai atalantins, che a sburtin indenant dal principi ae fin de prime frazion e a cirin di fâsi viodi cuntune cierte continuitât des bandis di Karnezis. La difese dal Udin e resist e cuant che i bergamascs a tirin in puarte – cun Gomez, Kurtic, Caldara, Petagna e Conti – Sant Orestis di Atenis al è simpri pront e se al covente lu judin ancje Danilo, Felipe e la travierse.
Il gol al premie la determinazion di Zapata, che al scombat e le met dentri, dopo cualchi setemane di dizun e di erorats.
Il 4-4-2 di Delneri, cun Badu a rinfuartî la linie mediane dongje di Halfredsson, Kums e Fofana e cu la cubie di atac formade di Zapata e Thereau, ur lasse cjamp e iniziative ai parons di cjase, ma al somee funzionâ avonde ben, ancje se al è un tic masse clopadiç propit tal mieç. Dome in principi dal secont timp la Atalanta e rive a fâ rindi ad in plen la sô pression ofensive cul gol di Kurtic, che al profite di un blackout de difese dal Udin e al segne cul cjâf.
La concuiste de paritât e somee jessi dome il prin pas par un ribalatament dal risultât de bande de Atalanta. Impen lis robis a van intune altre maniere, parcè che Delneri al nase ben la situazion: al clame fûr Halfredsson, un tic masse balarin, e al met dentri Perica cun chê di mudâ il scheme dal 4-4-2 al 4-3-3, di alçâ la linie dal zûc e di ridusi la pression ofensive dai parons di cjase.
La sielte dal alenadôr furlan e je chê juste: l’Udin al mude il so ategjament tatic e psicologjic, la Atalanta e scuen ridusi la sô pression ofensive e i blancs e neris a deventin plui pericolôs a tacâ di Perica che al tire in puarte ma al mande il balon fûr di pôc. Al è il segnâl dal cambiament dai ecuilibris in cjamp e la anticipazion dal golon di Fofana, che al rive prime de mieze ore su assist di Thereau, in conclusion di une azion di cuintripît metude adun in colaborazion cun Matos, jentrât al puest di Zapata.
Gasperini al prove a rispuindi cul inseriment di Dramé e Freuler e i parons di cjase a impegnin Karnezis cun Masiello. Il numar un dai blancs e neris al pare e l’Udin al rispuint ancjemò in cuintripît, cun Fofana che i torne l’assist dal gol di prime a Thereau e cul atacant di Privas che al segne il trê a un definitîf.


text:
Una not di chestas passant par Sudri in machina… Chel ch’al guida: “Cjala po chês dôs grebias aì, la vano? As voran cent agns!”. E chel sentât dongja: “Mah, a saran dôs luciolas”. “Ma se a son di ricovero!”. “Apunto, cu la crisi che a è cumò, noma i pensionâts da lôr etât a podin permetisi… “.
Crisi…
Çumadas atorn
Al entra una dì un om dal paîs ta ostaria e denti al ere il stradin cal zuave di cjartas. «Jooo, cjalait achì ve! Ce raza di stradins! Lôr ta ostaria e jo a spostâ i claps ca son su pa strada». No lu vessia mai det. Al salta sù il stradin dut insurît e ai berla: «Cui cji aie dât il permès di spostâ i claps, cîr di imparâ a lassâ stâ la rouba di chei aitis che chei ai son miei». La cjace dal gjaul. Cidinada la facende, l’om nol à plui dousât a dî nua.
Par Pasca a gno fî, che al à fruts piçui, ai vevin regalât tancj di chei ûfs di cjicolata che no son rivâts a finîju e alore – metûts intune sporta – mai à puartâts e mi à det: «Cjomo dâju as gjalinas che ai son vecjos». «Ce gjalinas mo! Massapassût! chescj achì ju mangj jo e dopo dio cuant incà las gjalinas mangjno cjicolata e po impara ca no son migo lôr cas fâs i ûfs di Pasca!».
Cuant che al è vignût in Setembar il teremot erin a lavorâ das bandas di Povoleit e a durmî a Savorgnan intune voliere (chi vin durmît aì par un an!). Insoma gjavin il tet da cjasa e no eise vignude la scjassade, colât jù ce che al ere restât sù. Sin saltâts fûr a colp e vin cjatât la parone da cjase – che nus faseva encje da gustâ – e chê cun duta la calma di chest mont: «Bon, dopo miesdì podeis tornâ a tacâ che tanto il risot (che as erin colâts dentri polvar e di dut) lu ai spostât di pagjele!». Cuant che si dîs che i furlans a tegnin dûr…
Tornant di une noce chel che al guidave (al veve bevût doi tais di numar) al à cjatât une deviazion sul puest e al à tirât dret e i carabinîrs cai era aì lu fermin: «No jodial che ‘nd è una deviazion». E l’autist: »Ce deviazion e deviazion jo scuen jodi di lâ a cjasa ve!». E il manaçon al cjala un tic la machina e al luma i flocs e ai zonta: «E dopo cirît di lâ a cjasa chi sint fint achì il flât di vin». E chel ati: »Ce vin po, al sarà chel sentât devûr». Insoma tira, para e mola lu àn lassât lâ.
Una dì sei lât a cjatâ mê fie aventi jù e no aie metût l’alarme devûr da puarte di cjase e jo a spiegâi: «Tu sâs che su di cjase jo no met chei argagns aì, però devûr dal puarton ai simpri la forcje poiade e chei ca entrin no la jodin ma sa mi fasin zirâ las balas, salti sù come Lucifero ve!».
Agnorums indaûr un om, cjoc madûr, al è lât a trai la recue a di una vecja dal paîs. La vecja a era sul jet – coma ca si usava una volta – e tor tor ai erin prontâts a la folche cji trai i vêi (che si usavin no tant timp indaûr). Noma che l’om al banducelave e tricula una volta e tricula dôs al à pierdût l’ecuilibri e par stâ in pîts no si eisal picjât su pai vêi. Si è dispicjât po dut e il cjoc al è plombât sul jet cu la muarte e stant che al ere un di chei stramaçs a molas noi eise tombolade la femine a brazzecuel. No us dîs la fadia che al à fat par diliberâsi. Dut intorzolât tai vêi, cu la femine oltre da cope (che – cemût che al à deti lui) no si judave. Insoma al è rivât adore a disgredeâsi di dut e al è scjampât prime che lu jodessin, lassant dut chel casin. Chissà po ce che ai àn pensât chei vignûts dopo….
Biâs fumadôrs
Cumò a è la moda di rompi simpri las marindas a chei biâs che ai àn il vizi di fumâ (cun ducj i drogâts e i alcolizâts che ‘nd è ator…) e cussì un di chei che no si fasin mai i lôr afâs al à cridât a di un che, trancuil, si stave fumant il so cjic. “Cjale aì, fuma tu, fuma e dopo magari tu butas la cjica abàs” e il fumadôr svuelt: “e mah, se pal arie no stan!”
A capita – par fortuna no tant spès – che si cjatisi in tre/cuatri fumadôrs e cence machinete. E propit cussì al è sucedût encje che ate dì, a erin in trei cul cjic in bocje sot un gazebo e spiete 1 e spiete 2 minûts, ducj si cjalavin e nissun a veve di impiâ, a la fin chel plui nervosut si met a cjalâ insistentementi pal arie e a brundulâ par sot: “Mah, sperin almancul che a coli una saete cussì rivi almancul a impiâ…”
Cuant che las peraules a rindin il sens…
Una sera che si tabaiava di chei che a noi fasin nue ducj i dîs, tal discors al è saltât fûr un che al è propit nassût flacjon e un dai amîs al fâs “a sarès ora che chel aì al tacàs a fâ alc” e subit un ati “pense parfint XXX (e achì al à fat il non di un che timp indevûr al era stât denti in roubas di droga) encje sal è cemût cal è al à savût fâ alc ta vita” e l’amî specificant “nol è che chel al veibi fat alc, disint plui che ati che A SI E’ FAT BESSOL”.
“eh sì” disel un “mi impensi cuant che timp indevûr a si lave in Austrie encje via pa setemane a fâ il plen” e chel ati, finint il discors, “pecjât che dispès il plen no lu metevin ta machina…”
Lâ atorn un pâr di agns fa…
Una setemana fa, tant che si tabaiava di cemût che si lava atorn nou, no tancj agns indaûr (vâl a dî cu la machina dai Flinstones che a lava indevant a sbums no coma i fighets di cumò che a 18agns ai àn il/la Mercedes). Enfre las tantas cazadas a son vignudas fûr encje chestes…
Lant al Picchio una sera d’invier no comença a neveâ e su pa salida di Ognissants i doi noi lava indevant, alora si cjalin tai voi e ai àn il colp “di genio” di meti sù las cjadenas… e ducj insurîts (che a noi jodeva l’ora di jessi tal locâl) a dismontin da machina, si voltin par toli il necessari e… la machina no era plui, a era partida jù pa riva e par fortuna che no rivava nissun e che si era fermada sul mûr, ma i doi noi àn fat una plea, recuperada la machina (che tanto una sgrisiada sù una jù no cambiava) e vie al Picchio.
Un dopo di miesdì lant in Austrie no ti cjatino il solit “Cruck” che al va a 10 al ora, ai àn fat di dut par fâlu cori, ai son stâts tacâts tal cûl, ai àn manaçât, ma nue, il Cruk nol saveva là che al era l’aceleradôr.
Ma finalmenti la strada si slargja un tidinin e vie!!! cul “vento in poppa” e tant par che no disino che i Talians no si fasin conossi, lant che lu passavin ai àn fat encje un biel deit fûr pal finestrin. Il probleme al è che ta curve dopo no sonai lâts fûr di strada e il cruk ju à – cu la sô calme – tornâts a passâ??!!! Ce figuras di mierde e chel maledet no si è nencje fermât a dâur una man (cuissà par ce).
Un tic di dut
riflessions tal bar la sera
e cumò ai àn propit stufât… e las cinghias par lâ in machina e no si pos bevi nue e cumò cji gjavin i ponts encje se tu vâs cjoc in bici… mah! e un: “eh sì ai àn tacât cul sierâ le case chiuse e cumò a sta lant dut a putanas!”.
Un dubi
ma parcè sui dopobarbas scrivino POUR HOMME, lu doprino encje las feminas?
Puints e peis
B…, la gomma del ponte: …e mastia e mastia no mi eisal colât il puint sul serio!!! e via a dâ bêçs ai dentiscj (sucedût vinars passât)
Una dì atorn pal mont
cualche meis indaûr a son partîts doi clevolans par lâ in Umbrie a fâ un zîr e chel che al compagnave il paron da machine a si è lamentât dut il viaç: “mah! cjale tu sa è una machina di tegni, tu podevas ben netâla un tic e gjavâ fûr un poucje di cragna, no jostu achì ce casin” e dilunc i trei dîs che ai son stâts atorn al à continuât a tibiâ chel ati su pa pulizie da machina: “cjala achì, parfint i cavets pa bateria! mah la prossima volta si ai di lâ atorn coma un cerontan no ven ati”. Passin i trei dîs e i doi ai torna. Dismontâ chel che al veva brundulât dut il viaç, al monta ta sô machine e… no era discjamada la bataria!!! telefona di corsa a chel ati “ou âstu inmò chei cavets che sei restât a pît”. Podeis noma inmagjinâ l’autist cetant che dopo ai al à fata paiâ cun dut ce che al veve soportât lant injù…
Ordenâ da bevi par furlan
Coca Cola light: cu che a cola al va
lieghermaister: un cornuto
Montenegro: un taconaneris
Une volte…
Une volte si seguive un grum las regulas da glesie e une di chestes (che no sai cetancj che sa impensin) a dîs che prima di lâ a fâ la Comunion bisugne stâ dizuns almancul dôs ores.
E cussì agnorums indaûr Anita jessint di Messe si è svicinade a Tita da Vigjiut par fâi la osservazion che: “no si va a fâ la Comunion se prima di Messe a si è passâts di Peta” e Tita che al ere un om cu la batude simpri pronte ai rispuindè a colp: “miôr il Signôr fra dôs sgnapas che fra doi ladrons!”. E cussì al à paiât la femine.
Cuant che al veve da fâ sù la cjase Tita Pul al lassave di paiâ pardut. Cuant che finalmenti ai son vignûts a fâi il tet, il paron di chescj operaris al à domandât di paiâ la musse e Tite:”vergognocji no mi à domandât di paiâ nencje chel das fondas, no vorai di tacâ da te che tu seis l’ultim!”


text:
domenica 31 gennaio 2016
sabato 30 gennaio 2016
Nissun pa strade
Scrit di gelo stellato a lis 12:27 0 salvadis che a vevin alc ce dî Etichetis: haiku par furlan
giovedì 28 gennaio 2016
Al è dut blanc blanc
Scrit di gelo stellato a lis 01:08 0 salvadis che a vevin alc ce dî Etichetis: haiku par furlan
domenica 24 gennaio 2016
Imbrunî d'Unvier
Scrit di gelo stellato a lis 11:34 0 salvadis che a vevin alc ce dî Etichetis: haiku par furlan
sabato 23 gennaio 2016
Lune in spiete
Scrit di gelo stellato a lis 18:56 0 salvadis che a vevin alc ce dî Etichetis: haiku par furlan
martedì 19 gennaio 2016
Pocis glaçadis
Pocis glaçadis
Monts di spicis e grispis
Un spieli lât a tocs.
***
Pozze gelate
Monti/mondi di guglie e rughe
Specchio in frantumi.
Scrit di gelo stellato a lis 23:10 0 salvadis che a vevin alc ce dî Etichetis: haiku par furlan
domenica 17 gennaio 2016
Un presepe tal cjôt
Mê mari ogni tant mi romp i coions, ce âstu di fâ, al è plui fuart di jê. E à il vizi di cjapâ impegnos par chei altris, e di cuant che o scrîf (di simpri, in pratiche) la robe e va in piês.
Al ven ben rafaele a viodi, al ven ben rafaele a fotografà, al ven ben rafaele a scrivi che storie, a lei ben rafaele lis tos robis...
No, di solit no. No ai timp, se tu as simpri al minimo 3 lavôrs che a cambiin in numar e tipo, al è dificil gjavasi une mieze zornade libare...
Ma ae fin, nol coste tant e si ven simpri a savê di bielis piçul robis.
Come dal muini vieli di Talmassons, che cumò mi scjampe ancje il non, ma nol impuarte, che al à jempre di santuts e al à gust di fâ il presepe. E insome, tant i à prometût, mê mari, che o soi lâ a viodiju, chescj presepis.
E difat, ve chi, che us lassi cualchi fotofrafie.
Un al jere intal cjôt, biel, cu lis statuonis grandis e une location che e saveve tant di furlanetât.
Ae fin, se fos capitade ca, se no jere libare une stale, al jere un cjôt.
Un altri, plui sot, fat cu lis fotografiis vieris di so pari in vuere, tal Nadâl,
Un altri cun mieç presepe tradizionâl e mieç ambient roman, ancje parcè che e jere cussì che e jere, no?
E po ancje chel tal mûr.
Insome, a vê un blog al è biel ancje par lassâ une olme de robe in rêt, che disfat il presepe, e reste chi, fintremai che google al volarà.
Buine domenie!
Scrit di gelo stellato a lis 09:23 0 salvadis che a vevin alc ce dî Etichetis: curiositâts, diari, pensîrs
Il strisson par Udinese - Juventus
Scrit di gelo stellato a lis 09:07 0 salvadis che a vevin alc ce dî Etichetis: cartei da l'Udinese
mercoledì 6 gennaio 2016
Il strisson par Udinese - Atalanta
Prime partide dal 2016 e si zuie par fortune a misdì, che magari il frêt al criche un pôc di mancul. E sperin di puartâ cjase pardabon i trê ponts, va, che il 2015 al à fat vonde riviel, par l'udin e insome, une vitorie e podarès propit fâ comencçâ ben l'an.
No sai nancje cui che al zuie o mancul, doman... starin a viodi la partide cence tantis menadis, e doi cartei, un par gno pari e un par un frut ospit. che insome, ancje se e je dute la sere che si matee parsore, al è simpri gust.
Scrit di gelo stellato a lis 00:51 0 salvadis che a vevin alc ce dî Etichetis: cartei da l'Udinese
lunedì 4 gennaio 2016
Ce raze di nêf
Simpri biele, sì, a viodile, chê blancje, ma ancje chês altris, che no parin vê frêt ne preocupâsi masse pe neveade che e à vierzût l'an.
Migo come la gjate, Badu, che no le veve mai viodude e che al jere inte stale, plene di pôre, e i è volût un moment par che saltàs fûr.
Vele chi, platade sot de gabie de blave...
Obama invezit, al è dut di une altre opinion...
pûr di jessi cocolât, al rive di corse come un treno e ti salte intor... Insome, la nêf, e je une di chês robis che no si rive adore a dî trop biele che e je, ma a cjalâ lis bestiis che la frontin, si rint une vore ben la idee!
Scrit di gelo stellato a lis 12:15 0 salvadis che a vevin alc ce dî Etichetis: diari
venerdì 1 gennaio 2016
Lavâ lis tacis
Lavâ lis tacis
Sù il cafè, piât il fûc
Un bon principi
***
Lavare i bicchieri
Sul fuoco il caffè, acceso il fuoco
Un buon inizio anno.
Scrit di gelo stellato a lis 12:56 0 salvadis che a vevin alc ce dî Etichetis: haiku par furlan
Iscriviti a: Post (Atom)


text:
17.10.14
Speciâl GNOGNOSAURS su mensîl La Patrie dal Friûl
-La Patrie dal Friûl e presente il gnûf libri dai Gnognosaurs… ator pal Friûl cul Messaggero Veneto
-Fruts cressûts a pan e… Gnognos!-L’autôr: grandis colaborazions, cence mai dismenteâ il furlan
-OCJO! PRENOTE il gnûf libri dai Gnognosaurs
-E tu, âstu za la tô copie dal ultin libri dai Gnognosaurs?
Pubblicât da I Gnognosaurs a lis 10:47
25.9.14
Doman in edicule!
Pubblicât da I Gnognosaurs a lis 15:46
24.9.14
19.9.14
Il gnûf libri Gnognosaurs in alegât cul Messaggero Veneto, fra une setemane!!
Mandi a ducj i gnognofan!
Us scrivìn chest post par dâus in ateprime la notizie che vinars ai 26 di Setembar, Zornade Europeane des Lenghis, o podarês cjatâ in edicule, in zonte cul Messaggero Veneto, il gnûf libri dai Gnognosaurs:
«The Best(iis)»
Cheste la notizie in struc, chel ch’o cjatais sot al è par contaus alcaltri dal progjet: o vin gust di condividi alc di chel che al à dentri, duncje robe par gnognoapasionâts.
PRESIT E DIFUSION Il presit al sarà di 6,80 euro plui chel dal gjornâl e il libri al sarà dât fûr par dut il teritori des tre provincis furlanis (Gorizia, Pordenone, Udine). Lis copiis non sono tantis e us conseìn di prenotâ subit il libri li dal vuestri edicolant: propit par chest vin decidût di anticipaus la notizie, prime che vegni fûr sul Messaggero Veneto.
CONTIGNÛTS Il volump al met dongje tre des storiis plui bielis (o miôr: chês che stavin ben insiemit: DUTIS lis gnognostoriis a son bielis), une par libri jessût fin cumò. La prime, dal prin cumò esaurît, e je «Lis Origjins» che e sta vignint fûr a pontadis sul Messaggero Veneto che si sieraràn in setemane; sul libri a son tantis strichis in plui, che sul cuotidian no si rivave a metilis dutis. La seconde e je «A Vore», dal tierç libri «Gnognowood», e la tierce si intitule «Lis Vacancis», robe dal segont gnognovolump.
Ancje par chei che a vessin un o plui libris di chei passâts al è un libri di vêlu: dutis lis storiis a son stadis tornadis a colorâ di plante fûr, corezudis li che coventave e mioradis un trop di strichis.
LA PREFAZION Un dai orgois di chest libri e je la prefazion di Manuele Fior. Nassût intal 1975 a Cesene, ma di gjenitôrs furlans (anzit cjargnei) al è illustradôr e fumettist. Pluri premiât, intal 2011 al à vinçût il premi"Fauve d'Or" al festival di Angoulême in Francie, tant a dî l'Oscar dai fumuts. Nus à fat l'onôr di introdusi il volump cuntune descrizion dai nestris gnognoerois plene di snait.
CEMÛT LEI Al inizia dal libri a son tre pagjinis ilustradis che a spieghin cemût lei la grafie furlane, un imprest util par cui che al si svissine pes primis voltis ae lenghe scrite o par chei che a an gust di savênt di plui.
EDITÔR E COLLABORAZIONS L’editôr al è il mesîl La Patriedal Friûl, il sfuei storic fûr par fûr in lenghe furlane dai 1946. L'editing (corezions, lessic, omogjeneitât) nol è mai stât curât cussì ben in gracie de precise e apassionade colaborazion de dotoresse Linda Picco che è à viodût de revision. Un grazie ancje al grafic Alex Olivetto pe grande professionalitât e dedizion ae cause. La stampe le à curade la Lito Immagine di Rodean dal Alt, che aromai plui che un fornidôr si è concuistade il non di «la gnognotipografie»: chest al è il cuart libri ch'o fasìn insiemit, aromai a son dai amîs, e no son gnognos par nuie! Un grazie ancje al Messaggero Veneto e al diretôr Omar Monestier chei à crodût a fuart intal progjet. Il volump al è stât metût su in gracie dal contribût de ARLeF (Agjenzie Regjonâl pe Lenghe Furlane) che lu à sostignût cuntun finanziament.
Pubblicât da I Gnognosaurs a lis 15:25
27.6.14
I Gnognosaurs sul Messaggero Veneto
Mandi gnognos!
Al è di un pôc che no si fasìn sintî, ma us scrivìn par contâus une biele gnove.
Cun doman Sabide ai 28 di Jugn si podarà cjatâ une striche dai Gnognosaurs sul cuotidian Messaggero Veneto di Udin! Buine gnognoleture!
Mandi gnognos!
E' da un po' che non ci facciamo sentire, ma lo facciamo per comunicarvi una bella notizia.
A partire da domani sabato 28 giugno si potrà trovare una striscia dei Gnognosaurs sul quotidiano Messaggero Veneto di Udine! Buona gnognolettura!
Pubblicât da I Gnognosaurs a lis 17:52
14.2.14
DULA' E CEMÛT CJATÂ I GNOGNOLIBRIS
"I GNOGNOSAURS!" Il prin libri dai Gnognos: 84 pagine a colori, Edizioni Ominorosso
Pubblicât da I Gnognosaurs a lis 15:31
4.1.14
Gnognosauguris!
Pubblicât da I Gnognosaurs a lis 14:22
Iscriviti a: Post (Atom)


text:
Une altre partide brutute che e finìs ben pal Udin. Salacor, pe scuadre furlane, chê cul Catania e je une gare ancjemò piês di chê cul Sassuolo, e propit par chest il sucès finâl al è ancjemò plui impuartant. Il gol di Di Natale, a metât dal secont timp, al permet ae formazion di Guidolin di puartâ a cjase i trê ponts che a coventin par rivâ a cuote 38, intune posizion che si pues calcolâle tant che une ipoteche su la permanence inte serie A.
Dongje dal risultât, chei altris elements positîfs dal posticip di nossere a tocjin i pôcs salustris di biel zûc in atac, la buine tignude de difese e la gnove prestazion positive di Simone Scuffet.
Il prin timp al mostre un Catania ben metût tal cjamp cun trê pontis, la difese a cuatri e la linie mediane a trê, che al scugne sburtâ indenant par cirî di vierzi la partide a so bon pro. L’Udin al à il solit 3-5-1-1, cun Di Natale e Nico Lopez in atac, e rispiet ae scuadre aversarie al palese un nivel di vivarositât plui bas. Tai prins dîs minûts nol sucêt nuie, dopo a rivin trê conclusions dai sicilians: un prin tîr di Plasil cun Scuffet che al mande la bale in corner, un secont tentatîf ancjemò di Plasil cuntune gnove rispueste ancjemò di Scuffet e tai disvilups dal intervent dal puartîr furlan il tîr di Bergessio cun Allan che al salve la puarte dal Udin.
Il prin tîr in puarte dal Udin, cun Basta, al rive sù par jù dopo mieze ore di zûc, ma nol è alc e ce. Il Catania al continue a jessi il potagonist de partide, intant che la scuadre furlane si limite a zuiâ in difese. Cun dut achel, par vie di un erôr di Gyombar, i blancs e neris a àn ancje une biele oportunitât par lâ in gol, ma Di Natale nol rive a profitâ cemût che al covente, e prime de fin dal prin timp al fâs compagn Nico Lopez.
Tal secont timp il Catania al è mancul agressîf, ma l’Udin almancul sul imprin nol cambie il so ategjament avonde smamît in cont de partide. L’efiet positîf de jentrade di Bruno Fernandes al puest di Nico Lopez si lu viôt plui indenant, cuant che ancje Andujar al scugne mostrâ di jessi atent.
La incressite relative de pression ofensive dal Udin e puarte al gol di Di Natale: Fernandes al mande in profonditât Pereyra che le met tal mieç par Totò che al segne cul cjâf.
Il gol i da fuarce al Udin e al mande in crisi il Catania, che al torne a fâsi viodi des bandis di Scuffet dome te ultime part de partide, ma nol è nuie ce fâ ni par Monzon ni par Bergessio ni par Barrientos: Sant Simon di Remanzâs al è simpri tal puest just al moment just e al da la sô benedizion ae vitorie finâl.


text:
Tal cjâf lûc di Cjamin dal Tiliment al è un borc di particolâr interès architetonic, clamât "Borc dai Siôrs", pe presince di palaçs che a partignivin a fameis sioris che a vevin terens tal teritori comunâl.
Il borc si disvilupe dilunc Vie Tiliment che al coleghe la aree centrâl di Cjamin dal Tiliment cul flum Tiliment; la struture urbane carateristiche e je chê dai borcs rurâi furlans: edificis fats sù dilunc la strade cun portons di jentrade che a dan su curtîi internis, cun rustics dedeâts ae ativitât agricule e al ort.
A son presints palaçs e fabricâts costruîts jenfri il XVI e il XIX sec. ben conservâts ancjemò in dì di vuê. Jenfri i palaçs di grant interès storic architetonic al è Palaç Minciotti, cuntune plante a "C" e l’atri di jentrade che al permet di jentrâ te cort interne.
Cun façade tripartide, e timpan curf, al è stât in origjine la cjase domenicâl dal Cincent dal Cont Anselmo Savorgnan, di chi al ven l'apelatîf di "Casa Savorgnana". Su cheste struture si sorepon il restaur realizât te seconde metât dal '600 dai CONTS DI MONTEGNÀ.
Ae fin dal ’700 Gregorio Minciotti al compre il PALAÇ DAI MONTEGNÀ.
Recents restaurs a àn puartât ae lûs i ornaments orjiginâi e e je stade ripristinade la pavimentazion venite antighe intune sale.


text:
venerdì 11 marzo 2016
La sentinele
3 coments:
- gelo stellato ha detto...
-
E cheste e je la seconde Conte dal Contecurte day che o publichin, butade fur subit, ma une vore biele...
Bulo, il nestri famei!
- 11/03/16, 10:01
- Yaio ha detto...
-
O ai cognossût un cjargnel ch'al jere lât aventi-jù a fâ le naie e il so marum m'al ricuarde leint chiste conte ben scrite. Juste ne piçule robute te ultime rie: "Che o chel"? Pal mitraiament. Un salût
Jaio
- 11/03/16, 11:15
- Luciano Marinig ha detto...
-
Conte che fas pensa parsore,purtrop il valor de piel di ognidun di no al è plui grant di chel di chel altri, e no sin no a volelu, senò tant il spirt di sorevivence. Lussian
- 11/03/16, 14:32


text:
Passe
280 aministrazions comunâls a àn aprovât mozions di poie ae
risoluzion sovraniste fate buine dal Parlament catalan ai 9 di
Novembar dal an passât. L’Audencia
spagnole, che e à cjapât sù la ereditât dal tribunâl speciâl
franchist, e à inviât une cause gjenerâl cuintri di chescj comuns.
Il prin di Avrîl la Assemblea Nacional
Catalana (ANC), la Associació
de Municipis per la Independència
(AMI), la Associació Catalana de
Municipis (ACM) e l’Òmnium
Cultural a àn inmaneât une iniziative
a Barcelone par manifestâ solidarietât ai aministradôrs sot
inchieste e par dî di no al intervent de magjistrature intal procès
sovranist de Catalogne. No si puedin perseguî sindics e
aministradôrs – a àn dite intant de manifestazion – dome pal
fat che a promovin il dirit ae autodeterminazion dal popul catalan.
Font:
VilaWeb,
01/04/16


text:
Dai
30 di Jugn ai 9 di Lui di chest an che al ven, la citât di Tarragona
i darà acet ai Zûcs dal Mediterani là che passe 4 mil atletis di
26 stâts diferents si sfidaran in 33 dissiplinis sportivis. La
organizazion, afidade ae fondazion Tarragona
2017, in acuardi cul guvier catalan e à
decidût che tra lis lenghis uficiâls de manifestazion, dongje di
inglês, francês e spagnûl, si varà ancje il catalan. Par rivâ a
di un tant a son in program dai percors di formazion specifics pai
passe 3 mil volontaris che a saran impegnâts pai Zûcs. A contribuî
sul plan de formazion e su chel dai materiâi linguistics pe
manifestazion a saran la Direzion gjenerâl di politiche linguistiche
de Catalogne, il Consorzi pe normalizazion linguistiche e il Termcat.
Font:
El Mundo,
20/07/16


text:
Basics
- Name: Dorcas Iona Meadows
- Birthdate: 15 November 1958
- Nationality: English
- Bloodline: Halfblood
- Sexuality: Heterosexual
- House: Gryffindor, Class of 1977
- Occupation: Auror
- Alignment: Order of the Phoenix
Personality
working on it!
Relationships
Family
Parents
- Liam Meadows - firefighter
- Lola Meadows - housewife
Siblings
Relatives
- James Potter - cousin
Love Life
Significant Other
Children
- n/a
Past Relationships
Friends
Best Friend
Friends
- Frank Longbottom, Sirius Black, Sebastian Goldstein, Marlene McKinnon, Sturgis Podmore, Elizabeth Fortescue
Enemies
History
do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti dodo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re re
do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti dodo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re re
do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti dodo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re re
do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti dodo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do redo re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re mi fa so la ti do re re
Plots/Events
working on it!
Threads
working on it!


text:
Desert
Il desert al è un teritori disabitât dulà che la vite e je une vore dificoltose par vie des condizions climatichis.
A son doi tips di deserts chei cun clime aride e chei cun clime frede.
I deserts arits a patissin il fat di vê pocje ploie e di jessi une vore secs, flums no 'nd è, a mancje cuasi dal dut la vegjetazion e pocjis a son lis razis animâi che si rivin a cjatâ. Di dì al pues jessi une vore cjalt, tant al è vêr che propit intai deserts a vegnin lis temperaduris plui grandis de Tiere, di gnot impen al pues fâ frêt.
I deserts glaçats si cjatin man man che si vicinisi ai pôi. Il 14% des tieris fûr dal mâr a son deserts glaçats, il 16% a son deserts arits.


text:
diumenge, de març 01, 2009
Cence titul
prin di març, e al è il prin post dal 2009... no sai dulà vevi let che un utent si romp i coions di scrivi su Wikipedia dopo 3-4 agns. soi plui o mancul lì ancje cul blog. il fat è che ancje cumò o stoi scrivint parcè che studiâ no ai voie, zuiâ a alc, neancje, par cui pluitost che butâmi sul liet ai dit, scrivin alc... îr mi si à ancje disfat la bici, bon disfate no ma no mi jentrave plui la marce di mieç devant, par cui o il rapuart al jere masse lisêr o masse dûr... però aromai voi su avonde, o ancje fat cualchi partidute di balon, mai stât in forme cussì crodi... pecjât che no ai voia di studiâ, no a je ma je pocje... cence contâ che al è l'incubo riforme-- DM270.... la ultime riforme de universitât, che ca e tache dal an che ven, cuindi no o sin i ultins a becasile in cûl... disi cussì parcè a samee jessi miôr, mancul esams, (12 vs 17) , di cui ben 6 a sielte (cumò a son 3......... e no disi altri)... dome che se tu vuelis passâ al gnûf ordinament, tu âs di pierdi un an, però se chest ti fâs sparagnâ un an dopo? stâ cul vecjo e cognossût o lâ cul gnûf, this is the problem.... e nol è facil. cun di plui il casin pal fat che o ai fat domande pal erasmus, e se voi là, o piardi lezions che no fasaran plui par vie dal cambiament di ordinament, ma sinceramentri soi orientât a sbatimi, voi in erasmus, mi divertissi, lassi un pôc chist paîs dal cazzo e cuant che torni viodarin no podin migo rompimi i coions ancje pes riformis. prime o dopo mi laurerai e al mancul o varai fat une esperience che e fâs curriculum...... po a son 5 agns che tabai di lâ al erasmus se cumò no voi mi cjapin pal cûl ducj ... e sul seri mi covente un change, la citât mi à rot lis balis, il paîs ancje, I need a change, e no soi neancje in USA dulà che al è Obama. Ah o ai fat domande pe Spagne, no sai parcè ma la Spagne mi ispire massse, mi samee di viodi l'Italie fate miôr, e po a la fin in cheste facoltât praticamenti o tu vâs in Spagne o tu vâs in Turchie. e il turc no mi interesse (par caritât biel puest sigûr, ma scjars fin pratic)... starin a viodi... tant nol è migo dit che mi cjoledin, ancje se la medie e je alte (27/1=27 :D)..... post lunc a la fin, la voie a ven scrivint....
Zontât di Andri a lis 23:31
Etichetis: futûr, personâl, universitât
Subscriure's a: Comentaris del missatge (Atom)


text:
Il
referendum che lis autoritâts de Republika
Srpska, o sei la entitât aministrative
de Bosgne a maiorance serbe, a vuelin tignî ai 25 di Setembar al
divît ancje i stâts membris dal comitât internazionâl che al
controle il rispiet dai acuardis di pâs. Cundut dai riclams dal
guvier federâl e de plui part dai supervisôrs internazionâi,
l’esecutîf de entitât serbe al vûl che i citadins di cheste part
de Bosgne a disin la lôr su la decision di celebrâ tant che fieste
nazionâi i 9 di Zenâr, o sei la date che tal 1992 e jere stade
proclamade la Republika Srpska.
La leç che e fissave cheste date e je stade però boçade de cort
costituzionâl tant che discriminatorie e lis autoritâts federâls
de Bosgne a calcolin duncje ancje il referendum un at fûr de leç.
Il comitât internazionâl sui acuardis di pâs al varès vût di
intervignî, ma si cjate dividût sul ce fâ cu la Federazion Russe
che e poie i serps e diviers stâts ocidentâi che no vuelin il
referendum. Altris invezit a varessin miôr lassâ fûr il comitât
de cuistion dal moment che nol à il podê di fâ rispietâ lis sôs
decisions: e je duncje la pôre che, che si disi di sì o di no, si
larà a pierdi di credibilitât e a incressi di plui lis tensions
dentri de federazion bosgnache.
Font:
Balkan Insight,
23/08/16


text:
Dopo
des elezions politichis dai 11 di Dicembar in Macedonie, la formazion
dal gnûf guvier e je tes mans dai partîts de minorance albanese. La
diestre nazionaliste vuidade di Nikola Gruevski (VMRO DPMNE) e reste
ancjemò il partît di maiorance relative cun 51 elets, intant che i
Sociâi Democratics (SDSM) a ‘nd àn 49. Par controlâ il Parlament
a coventin però almancul 61 deputâts e duncje a deventin decisîfs
i parlamentârs dai diviers partîts espression de minorance
albanese: la Union Democratiche pe Integrazion (DUI) che e à pierdût
une vore di consens, ma e à rivât a otignî 10 elets; BESA cun 5
deputâts; la Aleance pai Albanês cun 3; e il Partît Democratic dai
Albanês cun 2. Tai ultins vot agns la Macedonie e je stade
guviernade de diestre nazionaliste cu la poie de DUI, ma nol è par
nuie scontât che cheste aleance e torni a proponisi. Cun di fat,
buine part de comunitât albanese e calcole Gruevski di responsabil
dai atacs cuintri de minorance, par chest la Union e à pierdût
cetancj vôts e se e ves di continuâ a poiâ un guvier vuidât di
Gruevski e riscje di pierdint inmò di plui. Par formâ un guvier,
invezit, ai Sociâi Democratics no ur baste une aleance dome cu la
Union o cui trê partîts albanês plui piçui. Dificil però che un
dai trê al sedi disponibil a stâ intal stes guvier cu la Union,
acusade di vê permetût a Gruevski di meti sot atac la comunitât
albanese. Se dentri dai 16 di Fevrâr no si rivarà a saltâ fûr di
chest pantan, al coventarà meti sù un guvier tecnic che al compagni
la Macedonie a gnovis elezions.
Font:
Balkan Insight,
14-15/12/16


text:
Vie
pal 2016 il program di volontariât pe lenghe imbastît de direzion
gjenerâl di politiche linguistiche de Catalogne al à puartât ae
nassite di passe 10 mil cubiis formadis di une persone che e fevele
in maniere fluente par catalan e une altre che e je daûr a imparâ
la lenghe par un totâl di plui di 200 mil oris di conversazion par
catalan. Il numar di cubiis formadis al è in linie cun chel dal an
prime. Lis gnovis iscrizions al program a son stadis 5.967, pal 70% e
passe feminis. La formazion di cubiis linguistichis e à interessât
210 localitâts de Catalogne ancje se la plui part si è centrade
inte aree di Barcelone.
Font:
Generalitat de Catalunya,
12/04/17


text:
Libri di Deuteronomi
Il Deuteronomi al è il cuint libri de Torah ebraiche e de Bibie cristiane. Al fâs part dal Pentateuc e partant dal Vecjo Testament.
Origjin[cambie | modifiche il codiç]
Il non al ven fûr de Setante greche, "Deuterònomion", fat di "dèuteros", secondo, e "nòmos", legge. Partant al significhe "seconde Leç" o ripetizion de Leç.
Nonostant il non chest libri nol è une ripetizion de Leç, ma ben une spiegazion de Leç e al incitave i israelitis a amâ il Diu e a obedî par jentrâ inte Tiere Prometude.
Il scritôr di chest libri al ven ritignût jessi Moisès come i precedents cuatri libris dal Pentateuc.
Une des plui vigorosis testemoneancis a sostegn de autenticitât di Deuteronomi, e je propit che di Jesus. Al inizi dal so ministeri, lui al fo provât trê voltis dal Diaul e lui al rispuindè par trê voltis: "Al è scrit" riferintsi a precîs pas di Deuteronomi.
Contignût[cambie | modifiche il codiç]
Il prin discors di Moisès al è une introduzion storiche di chel che al seguìs e al ricuarde ai israelitis che e dovevin cjapâ paronance dal pais prometût a Abram, Isac e Jacop.
Moisès al dâ grande impuartance a la Leç, ricuardant di no zontâ ni di gjavâ nuie ai comants di Diu.
Intal secont discors al ribadis la ubidience a la Leç che a devi saltâ fûr dal cûr e no par fuarce. Al motive specifichis leçs che i israelitis a varan di osservâ une volte che a saressin jentrâts inte Tiere Prometude.
Intal tierç discors Moisès al met in vuardie des conseguencis de infedeltât, parfin che a saressin stâts sparniçâts e disterminâts dal pais.
Intal cuart discors al ven concludût un santissimât zurament cun Diu.
Moisès al sa che a nol rivarà inte Tiere Prometude, partant cumò al incariche Josuè par vuidâ il so popul. Dopo vê viodude la Tiere Prometude dal mont Nebo, Moisès al mûr.
Utilitât[cambie | modifiche il codiç]
Nus insegne cuai che a son i impuartants principis che a stan a la fonde de leç di Diu.
Tancj servidôrs di Diu de epoche cristiane e prime di che cristiane a tirarin fûr istruzions e incoragjament dal libri di Deuteronomi e chest al vâl ancje par no vuê.
In dut il libri al ven metût in risalt il concet che si devi adorâ dome Diu e lui sôl.
Il so contignût nus permet di comprendi miôr il Ream di Diu.


text:
Bancje di dâts "amministrazione aperta": concession e atribuzion di vantaçs economics di bande de de Regjon
Fracâ il link che al puarte ae bancje di dâts regjonâl "Amministrazione trasparente
" e selezionâ "ARLEF - AGENZIA REGIONALE PER LA LINGUA FRIULANA" tal cjamp "ente/struttura".
LISTE DAI BENEFICIARIS DI PROVIDENCIS DI NATURE ECONOMICHE
Daûr dal art. 2 dal Decret dal President de Republiche ai 7 di Avrîl dal 2000 n. 118, la Liste dai beneficiaris e je rindude acessibile in vie telematiche in maniere gratuite, in maniere di sigurâ la massime trasparence de liste di ducj i sogjets, comprindudis lis personis fisichis, che a ricevin contribûts, sovenzions, credits, sussidis e beneficis di nature economiche.


text:
»»» FRULi…brarie: alc conseât di Christian
I cors dal Cirf
Lei par fevelâ, fevelâ par lei
Il CIRF, Centri Interdipartimentâl di Ricercje su la culture e la lenghe dal Friûl, no dome al à presentât dute par furlan la vuide ai cors di lauree de Universitât dal Friûl (te foto), ma al organize ancje chest an i cors di lenghe furlane (L.482/1999 su la tutele des minorancis linguistichis storichis) pai dipendents des Aministrazions Publichis.
Il cors al è viert ancje ai students e ai citadins come uditôrs e nol proviôt nissun paiament e la scjadince e je fissade par miercus ai 28 di Fevrâr.
Dut câs, o podês visitâ il sît internet dal CIRF.
CIRF – Universitât dal Friûl – Università degli Studi di Udine
Tel. 0432.556480
Fax 0432.556481


text:
18 marzo 2009
La Patrie e je util
Cumò che al è passât il 15 dal mês, o vin metût online La Patrie dal Friûl - Speciâl ort. Chi in bande us propon un calendariut une vore util che al vise cualis che a son lis pomis e lis verduris di stagjon. Par viodi miôr la tabelute, fracait chi.
Cun di plui us torni a visâ che usgnot a lis 8 e mieze a Tavagnà o presentarìn La Patrie dal Friûl - Speciâl internet: cun noaltris al sarà ospit Aldo Rossi.
Cun di plui us torni a visâ che usgnot a lis 8 e mieze a Tavagnà o presentarìn La Patrie dal Friûl - Speciâl internet: cun noaltris al sarà ospit Aldo Rossi.
Nessun commento:
Iscriviti a: Commenti sul post (Atom)


text:
Protocol di Donostia, un sburt pai dirits linguistics
Ai 17 di Dicembar dal 2016 te citât basche di Donostia al è stât presentât il Protocol par garantî i dirits linguistics sotscrit di uns 120 realtâts associativis espression di passe 25 nazionalitâts minorizadis europeanis. Tra i firmataris o vin ancje Radio Onde Furlane, CLAAP e La Patrie dal Friûl pe comunitât di lenghe furlane, e il Novi Matajur par chê di lenghe slovene dal Friûl.
Il document si propon di rivendicâ la diversitât linguistiche e il svilup des lenghis propriis tant che elements di fonde pe pâs e pe convivence, di creâ un imprest concret pe avualiance linguistiche e pal svilup des lenghis minorizadis, e di presentâ lis comunitâts linguistichis tant che sogjet atîf di chest procès.
A inmaneâ il progjet a son stâts il coordenament des organizazions pe lenghe basche Kontseilua e la Fondazion Donostia Capitâl Europeane de Culture 2016 adun cu la Rêt Europeane pe Avualiance Linguistiche (ELEN), la UNPO, il ECMI, il CIEMEN, Linguapax e il PEN International.
Il Protocol di Donostia al diven di plui di un an e mieç di lavôr là che il comitât organizadôr si à confrontât cun disinis di organizazions europeanis impegnadis pai dirits linguistichis. Il risultât al è un test che al propon 185 misuris concretis che a intervegnin in dutis lis funzions sociâls de lenghe, de educazion ae aministrazion publiche, dai mieçs di comunicazion ae justizie, de culture ae toponomastiche.
L’at dai 17 di Dicembar però al è dome un passaç intun percors plui lunc. Cumò, di fat, a varan di jessi i agjents sociâi des diviersis comunitâts a proponi une sucession e une calendarizazion des azions dal Protocol che si adati ae lôr situazion specifiche. A lôr ur tocje po di slargjâ la cognossince dal document e di sburtâ par che al vegni fat bon ancje des istituzions locâls, regjonâls e statâls. Si torne cussì a dâi vivôr a di un moviment partecipatîf e internazionâl pai dirits linguistics che al mancjave in Europe zaromai di agns. ❚
✒ Carli Pup


text:
Nossere a Codroip e je stade fate la premiazion de edizion numar 36 dal Premi S. Simon, il plui innomenât concors leterari in lenghe furlane.
Une setemane indaûr la Jurie e veve nomenât i autôrs finaliscj, dopo vê tamesât lis nûf oparis ineditis in concors chest an, che daûr de opinion pandude dal president de Jurie, Carlo Tolazzi, a vevin dutis un bon nivel cualitatîf .
Il vincidôr al veve di saltâ fûr tra Gianluca Franco, cul romanç storic e fantastic ‘Il buinç’, Adriano Nascimbeni, che al è za stât plui voltis finalist e vincidôr dal concors codroipin, cul romanç zâl ‘Un fi par Santine’, e Raffaele Serafini, innomenât ostîr di Contecurte, in finâl cu la racuelte di contis ‘Soreli jevât a mont’.
Propit Serafini, che l’an passât al veve cjapade une segnalazion cu la racuelte Contis di famee, al è il vincidôr dal 36m Premi S. Simon.
Un premi meretât, pe origjinalitât de opare presentade e plui in gjenerâl pe sô ativitât tant che autôr ispirât e inovatîf e salacor ancje tant che agjitatôr leterari plen di snait e di dinamisim.
Cualchi setemane indaûr la cjase editore KappaVu e à dât fûr propit la sô racuelte segnalade de Jurie te edizion dal an passât dal concors codroipin.
Un sucès pal S. Simon, che za l’an passât al veve viodût in finâl une biele rieste di propuestis, e soredut un sucès pe scritture par furlan, che – compagn che tal cjamp de musiche – si conferme ancje in chest setôr une lenghe vive e vivarose, cundut che plui di cualchidun al fâs di dut par che no lu sedi, in particolâr tignintlu fûr des scuelis, di tantis parts dal vivi cuotidian e de plui part dai media.


text:
Cul mês di Avrîl a tachin i gnûfs cors di ocitan, francês e francoprovençâl te Val di Suse, te Val dal Sangon e a Prarostin. Par dutis lis trê lenghis la ufierte formative si disvilupe sei cun lezions frontâls che cun cors in rêt.
Lis lezions di francoprovençâl, tignudis di Francesca Bussolotti e Paola Vai, a son previodudis il Miercus a Dzalhoùn (Giaglione) e la Joibe a Javên (Giaveno), a tacâ dai 3 di Avrîl.
Chês di francês, cun Agnes Dijaux, si davuelzin a Susa il Martars e il Vinars (prime lezion ai 2 di Avrîl) e a Ols (Oulx) il Miercus e la Joibe a tacâ dai 3.
Il program des lezions di ocitan, che a vegnin fatis di Renato Sibille, al cjape dentri Ols il Lunis, Salbertrand la Joibe, Ensilha (Exilles) il Vinars e a Bardonescha (Bardonecchia) il Miercus. Cun di plui, un cors di ocitan al ven fat di Franc Bronzat ancje a Prarostin la Joibe.
Informazions in detai sui oraris e su cemût notâsi si cjatin
tal sît de Chambra d’Oc (http://www.chambradoc.it/insegnamentoOn-line.page)
e ta chel dal Cesdomeo (www.cesdomeo.it).
Pai cors in rêt la direzion e je cheste chi.
Informazions su cheste iniziative si cjatin ancje sul n umar di Març di Nòvas d’Occitània, mensîl in rêt dât fûr de Chambra d’Oc, là che si cjatin ancje altris articui interessants che a tocjin lis Vals Ocitanis dal Piemont, la Ocitanie in gjenerâl e altris minorancis linguistichis dal Stât talian e di inaltrò in Europe.
Tra i articui de riviste in rêt al è ancje un ui inzornaments sul program de iniziative ‘Paràulas en Mùsica’.


text:
19/09/12
La storie dal pelegrins contade di G. Custoza
Il prof. Gian Camillo Custoza al à scrit un libri intitulât “Pellegrini verso la Gerusalemme celeste, l’Ordine di San Giovanni di Gerusalemme tra obsequium pauperum etuitio fidei, ospedali e chiese gerosolimitane nella Patria del Friuli: genesi e sviluppo dell’architettura giovannita tra XII e XVI secolo”.
Te sô ricercje, Custoza al à frontât il studi de gjenesi e dal disvilup de architeture zuanite te patrie dal Friûl, tra il XII e il XVI secul. L’autôr si è fermât principalmentri su la analisi dai aspiest gjenetics e fondatîfs des architeturis di bon acet gjerosolimitanis (hospitales), consideradis ancje in rapuart al plui larc contest dai insediaments zuanits talians de stesse ete; cheste vicende e je stade indagade partint di une analisi aprofondide des fonts, li che centrâl al è risultât l’esam dai documents conservâts tai diviers archivis gjerosolimitans e in tancj altris archivis publics e privâts talians.
Paolo Marcuzzi
Iscriviti a: Commenti sul post (Atom)


text:
Viarte anticipade a Sapade
Ai 9 di març i ciatdins di Sapade a votarà n par tornâ dentri dal Friûl Storic
Il referendum pal ritorno di Sapade al friûl al si davualzarà ai 9 di març dal 2008.
Il fax cu la comunicazion al è apene rivât al puartevôs dal comitât pe tornade in Friûl, Riccardo Breusa.
Il comitât sapadin al veve tirât su a timp di record, nancje une dì, lis firmis necessariis, a testemoneance de grande volontât dai citadins di tornâ dentri dal Friûl Storic, lì che an zà diocesi, catast, societâts sportivis…


text:
Un program radiofonic al servizi des personis, tant che citadins, consumadôrs e sparagnadôrs. E je cheste la definizion pussibile Bêçs furlans, Monede di Buie, la rubriche cuindisinâl di educazion finanziarie che za di un pâr di mês e fâs part dal palinsest di Radio Onde Furlane.
L’apontament – une setemane sì e une no – al è pal martars a buinore a 10.30 e al è une occasion par ducj par cognossi e par capî la economie e la finance, massime cun chê di indreçâ cun coerente e cun cussience lis sieltis di consum, di sparagn e di invistiment.
Bêçs furlans, Monede di Buie e ven curade e condusude de bande di Manlio Zuliani, consulent finanziari, che al cognòs i diviers aspiets de cuistion, tra teorie e pratiche, tra storie e atualitât.
In ogni pontade, daûr des domandis di Pauli Cantarut, Zuliani al presente une panoramiche de situazion, cun coments su la atualitât in gjenerâl e cun aprofondiments specifics in cont des tipologjiis dai prodots finanziaris e des sieltis di sparagn e di invistiment.
«La trasmission – al conte Zuliani – e à chê di dâ informazions su lis tendincis gjenerâl de economie e de finance, su la fonde des ultimis gnovis, e duncje di d luce delle ultime novità, e di meti dongje cognossincis e indicazions operativis. Si partìs de diference di fonde tra invistiment e speculazion par rivâ ae identificazion di ce che si à di cjalâ tes diviersis propuestis di invistiment, cuâi che a son i difiets e i elements di ambiguitât dai prodots finanziaris e cuâi i caratars positîfs».
Te pontade di Bêçs furlans, Monede di Buie di martars ai 9 di Fevrâr, par esempli, si fevelarà di bancjis, di deflazion, di credit e di licuiditât.
Onde Furlane si pues scoltâle in modulazion di frecuence (90 Mhz pe plui part dal Friûl e 90.2 Mhz in Cjargne) e su internet ae direzion www.ondefurlane.eu.
Onde Furlane si pues scoltâle ancje cul smartphone, cul tablet, cul iPhone e cul iPad cuntune aplicazion specifiche, che si cjate in rêt e che si pues discjamâle sore nuie.


text:
Chê altre dì a jerin i 8 di Març, la Zornade internazionâl de femine.
O tornìn sul argoment, che o vin za frontât in chê date sei chest an che l’an passât, cuntun test ch o vin cjatât ator.
E je une poesie sui 8 di Març, scrite di Rosina Cantoni, la partigjane Giulia, tal 1961.
Par che si rivi a leilu miôr, il test al è stât al è stât metût te grafie uficiâl de lenghe furlane che in chê volte no esisteve.
Une testemoneance di une grande femine furlane.
Peraulis semplicis e profondis che a valin ancje pal dì di vuê.
8 di Març 1961
(Zornade des feminis)
Un pinsîr, un flôr zentîl
e cheste gran zornade
a noaltris destinade
a disin tantis robis.
A disin che ogni femine
e à un desideri in cûr
che vuê al salte fûr
e al svole vie cul svint.
Al va di un paîs al altri,
al va des monts al mâr
e fevelant biel clâr
al è come un zurament.
Sì, unissin simpri plui
par che no vegni vuere,
par che une pâs sincere
e vegni a calmâ ogni cûr.
E ognidun al vedi dirit
di sedi ben tratât
e no dome sfrutât
par ingrandî il potent.
Sûrs di ogni part di Mont,
di ogni colôr di piel,
volìn un Mont plui biel
che al vedi puest par ducj.
Volìn che i voi dai fruts
mai plui a cognossin vueris,
ni fan e ni miseriis,
ma un avignî seren.


text:
SPECIÃL TECNOLOGJIC
No si è capît un… Tube
Cuantche i gjiornaliscj televisîfs a fevelin di internet
Domenie di sere a «Terra» la trasmission dal scuasitfurlan Toni Capuozzo si fevelave di Youtube.
Mi soi metût a cjalâ, oviamentri, ma i servizis e jerin di une superficialitât di no crodi e dopo un pôc o ai gambiât canâl. E mi eri ancje smenteât dal dut dal program. Par fortune qualchidun al comente achi e ancje achi, che jo no ai timp 😉
13 Tuesday Feb 2007
Posted Uncategorizedin
SPECIÃL TECNOLOGJIC


text:
DMOZ World Furlan
Afârs 2
In cheste categorie vegnin tirâ dongje sît cu contignûts in lenghe furlan che tratin argoments a rivuart di Afârs.
Sites
2
Dogana Vecchia
[Trivignan, UD] Ristorant, pizarie e birarie. Fâ viodi la struture, i servizis, al descrîf itineraris storics e artistic intes vicinance, recapit par jentrâ in contat.
Serling
[Remanzâs, UD] E je une societât cooperative nassude tal an 2001 par garantî a ents publics e a privâts servizis linguistics par furlan, tant che cors di lenghe, traduzions, corezions di tescj e v.i. e par cirî di dâ stabilitât professionâl a operadôrs linguistics furlans.


text:
Sabide stade a Sirmione si son dâts adun i presidents des regjons Piemont, Roberto Cota, Venit, Luca Zaia, e Friûl-VJ, Renzo Tondo, e un dai candidâts ae presidence de regjon Lombardie, Roberto Maroni.
I cuatri a àn firmât un acuardi pe creazion de cussì clamade “macroregione del nord”.
La iniziative, che e sedi dome une robe propagandistiche o un progjet istituzionâl plui articolât (e in chest câs al ven di domandâsi cualis che a son lis sôs fondis), par plui resons e fâs vignî i sgrisui e il pêl dret.
Chest al vâl za se si le cjale di Turin, ma se il pont di viste al è chel dal Friûl alore al è propit di restâ scaturîts. In chest câs la definizion miôr e je chê di Fantozzi in cont de Coraçade Potemkin.
Lis motivazions di une valutazion di cheste fate a son sclaridis par esempli intun articul, che o vin cjatât in rêt e che i vin robât in part il so titul. Al jere saltât fûr passe cuatri mês indaûr, ma si pues leilu ancjemò: si cjate achì a pagjine 6.
Sul argoment cualchi dubi al ven pandût ancje su lis pagjinis e sul sît internet di un altri cuotidian che al ven dât fûr in Friûl: achì.
Cun di fat, e je une robe che no à mani, se l’intindiment al è chel di promovi specificitâts, dibisugnis e interès de comunitât teritoriâl che e ten dongje il Friûl e Triest. Parcè che cussì, impen di deventâ il centri de Europe, a tornaressin a jessi periferie de Italie.
Simpri che invezit l’intindiment al sedi propit chel di fâi cuintri, in particolâr, al Friûl e ae sô int.
PS. Daûr des declarazions dadis fûr in difese di cheste iniziative, là che tra lis altris il lengaç al somee chel stes doprât dai tecnics dal guvier talian par fâ cuintri ae tutele des minorancis linguistichis dentri dal proviodiment di revision de spese dal Istât passât, al somee propit che i tifôs de macroregjon no i vuelin ben al Friûl.


text:
Doi goi cjapâts e une altre zornade nere. L’Udin a Milan al piert cence “se” e cence “ma”.
La scuadre di Stramaccioni e conferme il piês di se in trasfierte, cence zûc e cun pocje convinzion in ducj i reparts.
Sul imprin de partide i blancs e neris no son nancje mâl – anzit! – stant che a cuvierzin ben dutis lis zonis dal cjamp, però cul passâ dal timp il Milan al cres e l’Udin al disparìs. Cussì dopo passe un cuart di ore il Milan si svicine al gol cuntune conclusion di Rami, cun Karnezis che si salve, ancje se i milaniscj a protestin cun chê che la bale e varès passât ad in plen la rie de puarte: nol è cussì par Valeri e pai siei colaboradôrs e nol sarà cussì nancje cjalant la azion cu la moviole.
Il Milan al à in man il control des operazions e al prove a lâ indenant cun fuarce ma cence masse precision e duncje cence sucès, ancje par vie dai riflès di Karnezis.
Il prin timp si siere sul zero a zero e pal Udin e cheste e je la uniche buine gnove dai prins cuarantecinc minûts di zûc.
Te seconde frazion la musiche e je ancjemò chê: il Milan al sburte e l’Udin al ten bot, ancje se nol rive a fâ nuie di plui, de fasse mezane in sù. Cuant che i blancs e neris a rivin des bandis di Diego Lopez i milaniscj si rangjin cu lis buinis e cu lis tristis. Al è ce che al sucêt cuant che Badu al jentre te aree di rigôr, al minût numar 54: Armero lu ferme in maniere plui che suspiete, ma par Valeri nol è nuie ce sivilâ.
L’arbitri, che al è une vecje cognossince dal Udin e soredut dai siei tifôs, al reagjìs intune altre maniere sîs minûts plui indenant. In cont dal contrast tra Domizzi e Honda, che un moment prime si comede il balon cuntun braç, Valeri nol à dubis: al assegne il penalty e al bute fûr il difensôr de scuadre furlane.
Il rigôr lu tire Menez e al è un a zero. L’atacant dal Milan al segne ancjemò une volte, ma su azion, cuant che al mancje un cuart di ore ae fin e al fâs un biel numar. te ultime part de gare l’Udin al prove a mostrâ di vê almancul un tic di dignitât cun Thereau e cu lis fuarcis frescjis di Bruno Fernandes e Geijo, che al è chel che si svicine di plui al gol de bandiere.
Cumò l’Udin al sbrisse te novesime posizion, cui stes ponts dal Sassuolo.